sagorsarker/bangla-wikipedia huggingface dataset:
ইয়াসুজিরো ওজু

ইয়াসুজিরো ওজু (ডিসেম্বর ১২, ১৯০৩, ডিসেম্বর ১২, ১৯৬৩) খ্যাতিমান জাপানী চলচ্চিত্রকার। তাকে বিংশ শতাব্দীর অন্যতম প্রধান মানবতাবাদী চলচ্চিত্রশিল্পীদের একজন মনে করা হয়।
দ্বিতীয় বিশ্বযুদ্ধের সময় সুভাষচন্দ্র বসুকে নিয়ে ছবি তৈরি করেছিলেন জাপানি পরিচালক ওজু। আন্তর্জাতিক সিনেমা সাম্রাজ্যের অন্যতম সম্রাট— ‘লেট স্প্রিং’, ‘আর্লি সামার’, ‘টোকিয়ো স্টোরি’-খ্যাত ওজু । জাপানের সামরিক প্রচারচিত্রের অঙ্গ হিসেবে ছবিটা তৈরির বরাত পেয়েছিলেন তিনি। অভিনয়ে প্রবাসী ভারতীয়রাই ছিলেন। ওজুর তোলা ছবি প্রবাসী ভারতীয়দের কাছে গচ্ছিত ছিল। আজাদ হিন্দ ফৌজের সর্বাধিনায়ককে নিয়ে প্রথম পূর্ণ দৈর্ঘ্যের ছবি।
চলচ্চিত্র গবেষক পিটার বি হাই এবং নোবোরি শিগেকি দুজনেই জানিয়েছেন, সুভাষের সঙ্গে অন্তত এক বার সরাসরি কথা হয়েছিল ওজুর। ওঁরা একসঙ্গে বসেই ঠিক করেন, বর্মা হয়ে আইএনএ-র ভারতে পৌঁছনোর কাহিনি চিত্রায়িত করা হবে। ছবির নাম ‘অন টু দিল্লি’ সুভাষই ঠিক করে দেন। ঠিক কবে ওঁদের এই আলোচনা হল, সেই তারিখটা অবশ্য পরিষ্কার নয়। তবে সিঙ্গাপুরের ক্যাথে থিয়েটার ভবনই ছিল মূল কর্মকেন্দ্র। সেখানেই সুভাষ তাঁর প্রথম জনসভা করেন। ১৯৪৩-এর জুলাইয়ে সিঙ্গাপুরে রাসবিহারী বসুর হাত থেকে আজাদ হিন্দ ফৌজের সর্বাধিনায়কত্ব গ্রহণ। ২১ অক্টোবর আজাদ হিন্দ সরকারের ঘোষণাও হল ক্যাথে থিয়েটারে। ওই বাড়িতেই আজাদ হিন্দ সরকারের বেতারকেন্দ্র এবং একাধিক দফতরের কার্যালয়। ওই বাড়ির ছ’তলাতেই ওজুর অফিসঘর।
মূল শুটিং শুরু করতে ১৯৪৪-এর ডিসেম্বর গড়িয়ে গেল । হয়তো আনুষ্ঠানিক ঘোষণা ছাড়াও কিছু কিছু শুটিং স্বাধীন ভাবে করছিলেন ওজু। কারণ তিনি প্রথম কিছু দিন সেনা ব্যারাক, সেনা প্রশিক্ষণের ছবি তুলছিলেন। ব্রিটিশ বন্দিদের কাজে লাগিয়ে ১৯৪২-পূর্ব সিঙ্গাপুরের ছবি দেখাতে ব্রিটিশ সেনার টহলের দৃশ্যও তোলা হয়। আর ওজুর জীবনীকারেরা প্রায় সকলে এক বাক্যে এ-ও লিখছেন যে, ওজু সিঙ্গাপুরের সময়টা অনেকটাই কাটাচ্ছিলেন নিজের মতো করে। বই পড়ে, টেনিস খেলে, দেদার সিনেমা দেখে। ১৯৪৪-এর ডিসেম্বরে শুটিং থেকে একটা বিষয় স্পষ্ট— ইম্ফল অভিযান ব্যর্থ হওয়া এবং উত্তর-পূর্ব ভারতের মাটিতে অন্তত জাপান আর যুদ্ধ চালাতে আগ্রহী নয়, এটা স্পষ্ট হওয়ার পরেও ছবির কাজ পুরোদমে চলছিল। তার কারণ সম্ভবত এই যে, সুভাষচন্দ্র তথা আইএনএ-র মনোবলে তখনও চিড় ধরেনি। ১৯৪৪-এর ডিসেম্বরেও সুভাষের দৃঢ় বিশ্বাস ছিল, তাইপেই, সায়গন আর সিঙ্গাপুর থেকে যুদ্ধ চালিয়ে যাওয়া যাবে।
জাপানের জয়ের আশা নিভে আসছে বোঝামাত্র ওজু শুটিং বন্ধ করেন।
সিঙ্গাপুরের সফরেই নেহরুর হাতে আসে ওজুর অসমাপ্ত, অসম্পাদিত ছবি। নেহরুর সফরে অসমাপ্ত ছবি তাঁর হাতে তুলে দেন মালয়ের এক ভারতীয় স্বাধীনতা-যোদ্ধা। নেহরু ভারতে ফেরার পরে ছবিটি শেষ করার দায়িত্ব নেন বল্লভভাই পটেল। পটেলের হয়ে প্রযোজনার দেখভালের দায়িত্ব নিয়েছেন নাথলাল পারেখ। পূর্ণাঙ্গ ছবিটি ‘নেতাজী সুভাষ’ নামে ১৯৪৮ সালের ২৩ জানুয়ারি, অর্থাৎ স্বাধীন ভারতের প্রথম নেতাজি জয়ন্তীতে মুক্তি পায়।
১৪টি চিত্রগৃহে মুক্তি পেল ‘নেতাজী সুভাষ’। আইএনএ-র মেজর জেনারেল শাহনওয়াজ খান এবং মেয়র সুধীরবাবু এ ছবির উদ্বোধন করেন। প্রথম সপ্তাহের প্রথম ও শেষ প্রদর্শনীর বিক্রীত অর্থ আজাদ হিন্দ ফৌজের শহিদদের দুঃস্থ পরিবারের সাহায্যার্থে দেওয়া হয়।
জঁ-লুক গদার

জঁ-লুক গদার (; ৩ ডিসেম্বর, ১৯৩০ – ১৩ সেপ্টেম্বর, ২০২২) ফরাসি নবকল্লোল চলচ্চিত্র আন্দোলনের প্রধান পুরোধাদের অন্যতম, খ্যাতিমান চলচ্চিত্র সমালোচক এবং বিতর্কিত ও প্রভাবশালী পরিচালক।
২০০২ সালে সাইট অ্যান্ড সাউন্ড ম্যাগাজিনের আয়োজিত ভোটে সমালোচকদের প্রদত্ত ভোটে তিনি সর্বকালের সেরা দশ পরিচালকের তালিকায় তৃতীয় স্থান অধিকার করেন। বলা হয়ে থাকে বিংশ শতাব্দীর মাঝামাঝি সময়ের যে কোন চলচ্চিত্র নির্মাতার সমালোচনামূলক বিশ্লেষণের অন্যতম কাজ তার সৃষ্টি। তিনি এবং তার কাজে বর্ণনামূলক তত্ত্বের কেন্দ্রে ছিল এবং বাণিজ্যিক বর্ণনাধর্মী চলচ্চিত্র শিল্পের রীতি ও চলচ্চিত্র সমালোচনার শব্দভান্ডারকে পরিবর্তন করে দিয়েছে। ২০১০ সালে গদারকে একাডেমি সম্মানসূচক পুরস্কার প্রদান করা হয়, কিন্তু তিনি এই আয়োজনে অংশগ্রহণ করেননি। গদারের চলচ্চিত্র অনেক বিখ্যাত পরিচালকদের অনুপ্রাণিত করেছে, যাদের মধ্যে উল্লেখযোগ্য হলেন মার্টিন স্কোরসেজি, কোয়েন্টিন টারান্টিনো, ব্রায়ান ডে পালমা, স্টিভেন সোডারবার্গ, ডি. এ. পেনবেকার, রবার্ট অল্টম্যান, জিম জারমুশ, ওং কার-ওয়াই, ভিম ভেন্ডার্স, বেরনার্দো বেরতোলুচ্চি ও পিয়ের পাওলো পাসোলিনি।
ঢাকা কলেজিয়েট স্কুল

ঢাকা কলেজিয়েট স্কুল বাংলাদেশের অন্যতম প্রাচীন শিক্ষা প্রতিষ্ঠান। এই বিদ্যালয়টি পুরান ঢাকার সদরঘাট এ অবস্থিত। বাংলাদেশ তথা ব্রিটিশ ভারতের অবিভক্ত বাংলার প্রথম সরকারি উচ্চ বিদ্যালয় হিসেবে পরিচিত ঢাকা কলেজিয়েট স্কুল।
ঢাকা কলেজের স্কুল ভারতবর্ষের প্রাচীনতম ঐতিহ্যবাহী ও গৌরবদীপ্ত একটি শিক্ষা প্রতিষ্ঠান। সূচনালগ্ন থেকে বহু দেশবরেণ্য ও বিশ্ববরেণ্য ব্যক্তিদের বিদ্যাপীঠ হিসেবে অত্র বিদ্যালয়টি সমহিমায় সমুজ্জ্বল।
ইস্ট ইন্ডিয়া কোম্পানি ১৮৩৫ সালে ঢাকা কলেজিয়েট স্কুল, ১৮৩৬ সালে রাজশাহী কলেজিয়েট স্কুল এবং পাটনা কলেজিয়েট স্কুলের গোড়াপত্তন করে। ইস্ট ইন্ডিয়া কোম্পানির পক্ষে ঢাকা জেলার কালেক্টর মিঃ স্কিনার স্কুল গভনিং বডির সভাপতি ও জেলা সার্জন ডাঃ জেমস টেইলর স্কুল সচিবের দায়িত্ব গ্রহণ করেন এবং মিঃ রিজ নামক একজন দক্ষ ইংরেজ শিক্ষককে স্কুলের প্রথম প্রধান শিক্ষক হিসেবে নিয়োগ করা
প্রথমে এর নাম দেয়া হয়েছিল ঢাকা ইংলিশ সেমিনারী। ১৮৪১ খ্রিষ্টাব্দে এ সেমিনারী থেকে ঢাকা কলেজ-এর জন্ম হয়। তখন স্কুল শাখাটির নাম রাখা হয় ঢাকা কলেজিয়েট স্কুল এবং কলেজের অধ্যক্ষের তত্ত্বাবধানে বিদ্যালয়টি ১৯০৮ সালের জুন পর্যন্ত পরিচালিত হয়। ১৯০৮ সনের জুলাই মাসে এই বিদ্যালয়টি বিদ্যালয় পরিদর্শকের তত্ত্বাবধানে নেয়া হয়। তখন থেকেই বিদ্যালয়টি জিলা স্কুলের মর্যাদা পেয়ে আসছে। কিন্তু বিদ্যালয়টির নাম "ঢাকা কলেজিয়েট স্কুল" রয়ে যায়।
১৮৭২ সাল পর্যন্ত ইউরোপীয়দের দ্বারাই এই স্কুলটি পরিচালিত হয়। ভারতীয়দের মধ্যে প্রথম প্রধান শিক্ষকের পদ অর্জনের গৌরব লাভ করেন বাবু কৈলাস চন্দ্র ঘোষ। পরে বাবু রায়সাহেব রত্ন মণি গুপ্তের (১৮৮৮-১৮৯৬) পরিচালনাধীনে এ বিদ্যালয়ের ছাত্রগণ পরপর আট বছর বাংলা, বিহার ও আসাম প্রদেশের মধ্যে কোলকাতা বিশ্ববিদ্যালয়ের অধীনে প্রথম স্থান অধিকার করার এক বিরল দৃষ্টান্ত স্থাপন করেন।
বিদ্যার বাতিঘর ঢাকা কলেজিয়েট স্কুল দৈনিক ইত্তেফাক, ১৯ মে ২০১৮।
খুলনা বিশ্ববিদ্যালয়

খুলনা বিশ্ববিদ্যালয় বাংলাদেশের একটি সরকারি বিশ্ববিদ্যালয়, এটি দক্ষিণাঞ্চলীয় শহর খুলনাতে অবস্থিত। ১৯৮৭ সালের ৪ জানুয়ারি গেজেটে খুলনা বিশ্ববিদ্যালয় প্রতিষ্ঠায় সরকারি সিদ্ধান্ত প্রকাশিত হয় তবে আনুষ্ঠানিকভাবে শিক্ষা কার্যক্রম শুরু হয় ১৯৯১ সালের ২৫ নভেম্বর ৪টি পাঠ্য বিষয়ের ৮০ জন শিক্ষার্থী নিয়ে। বর্তমানে বিশ্ববিদ্যালয়ের ৮ টি স্কুল ও একটি ইনস্টিটিউট এর অধীনে শিক্ষার্থী সংখ্যা প্রায় সাড়ে ৭ হাজার এবং প্রতিবছর ২৯ টি পাঠ্য বিষয়ে শিক্ষার্থী ভর্তি করানো হয়। এটি ছাত্র রাজনীতি মুক্ত বাংলাদেশের একমাত্র সরকারি বিশ্ববিদ্যালয়।
খুলনা মহানগরী থেকে তিন কিলোমিটার পশ্চিমে, খুলনা-সাতক্ষীরা মহাসড়ক সংলগ্ন ময়ূর নদীর পাশে গল্লামারীতে খুলনা বিশ্ববিদ্যালয় অবস্থিত। এর আয়তন ১০৫.৭৫ একর।
১৯৭৪ সালে ড. কুদরত-ই-খুদা শিক্ষা কমিশনের রিপোর্টে খুলনা বিভাগে উচ্চ শিক্ষার্থে একটি বিশ্ববিদ্যালয় প্রতিষ্ঠার সুপারিশ করা হয়। ১৯৭৯ সালের ১০ নভেম্বর তৎকালীন সরকারের ক্যাবিনেটে খুলনায় একটি বিশ্ববিদ্যালয় স্থাপনের সিদ্ধান্ত হয়। বিশ্ববিদ্যালয় মঞ্জুরি কমিশন অধ্যাদেশ ৫(১)জি ধারা মতে খুলনা বিভাগে একটি বিশ্ববিদ্যালয় স্থাপনের জন্য ১৯৮৩ সালে সরকারের কাছে প্রস্তাব পেশ করা হয়। ১৯৮৬ সালের ১৬ ডিসেম্বর খুলনা বিশ্ববিদ্যালয় স্থাপনের চূড়ান্ত সিদ্ধান্ত হয়। ১৯৮৭ সালের জানুয়ারি ৪ গেজেটে খুলনা বিশ্ববিদ্যালয় স্থাপনের চূড়ান্ত সিদ্ধান্ত ঘোষণা দেওয়া হয়। ১৯৮৯ সালের ৯ মার্চ তৎকালীন রাষ্ট্রপতি হুসেইন মুহম্মদ এরশাদ খুলনা বিশ্ববিদ্যালয়ের ভিত্তিপ্রস্তর স্থাপন করেন। ১৯৮৯ সালের ১ অগাস্ট বাংলাদেশ প্রকৌশল বিশ্ববিদ্যালয়ের অধ্যাপক ড. গোলাম রহমানকে এই বিশ্ববিদ্যালয়ের প্রথম প্রকল্প পরিচালক এবং পরে বিশ্ববিদ্যালয়ের প্রথম উপাচার্য হিসেবে নিয়োগ দেওয়া হয়। ১৯৯০ সালের ৩১ জুলাই তারিখে খুলনা বিশ্ববিদ্যালয় আইন সংসদে পাস হয় যা এই প্রতিষ্ঠানের কার্যবিধি নিয়ন্ত্রণ করে। অবশেষে, ১৯৯১ সালের ২৫ নভেম্বর একাডেমিক কার্যক্রমের আনুষ্ঠানিক উদ্বোধন করেন তৎকালীন প্রধানমন্ত্রী বেগম খালেদা জিয়া। ঐ বছর থেকে মোট চারটি ডিসিপ্লিনে ৮০ জন ছাত্রছাত্রী নিয়ে খুলনা বিশ্ববিদ্যালয় যাত্রা শুরু করে। 
বর্তমানে ৮ টি স্কুলের অধীনে ২৯ টি ডিসিপ্লিন এবং ১টি ইনস্টিটিউট রয়েছে।
১৯৯১ সালের ব্যবসায় প্রশাসন স্কুলের পরিচয় হয় খুলনা বিশ্ববিদ্যালয়ে।
১৯৯১ সালে মাত্র ২০ জন স্নাতক ছাত্রদের নিয়ে কম্পিউটার বিজ্ঞান ও কৌশল ডিসিপ্লিন (সিএসই) কম্পিউটার সায়েন্স অ্যান্ড ইঞ্জিনিয়ারিং সায়েন্স সংক্ষেপে(BSc in Engg.) বিষয়ে স্নাতক পর্যায়ে তার শিক্ষা কার্যক্রম শুরু করে। এখন পর্যন্ত ২১টি ব্যাচ এর প্রায় ৮০০ স্নাতক ছাত্র এই ডিসিপ্লিন থেকে স্নাতক হন। সিএসই ডিসিপ্লিনে প্রতি বছর স্নাতক পর্যায়ে ৪০ জন ছাত্র ভর্তি করা হয়।
খুলনা বিশ্ববিদ্যালয়ের ছাত্র-বিষয়ক পরিচালকের দপ্তর কর্তৃক জারীকৃত শিক্ষার্থী আচরণ বিষয়ক নীতিমালা অনুসারে এই বিশ্ববিদ্যালয়ে ছাত্রদের রাজনৈতিক কর্মকাণ্ড সম্পূর্ণরূপে নিষিদ্ধ। তবে শিক্ষক ও কর্মচারী - কর্মকর্তাদের জন্য রাজনীতি বিষয়ক কোন প্রকার বাধ্য-বাধকতা নেই।
এ বিশ্ববিদ্যালয়ের প্রথম উপাচার্য বাংলাদেশের প্রকৌশল বিশ্ববিদ্যালয়ের শিক্ষক অধ্যাপক ড. গোলাম রহমান। বর্তমানে অধ্যাপক ড. রেজাউল করিম এ বিশ্ববিদ্যালয়ের উপাচার্যের দায়িত্ব পালন করছেন।
অ্যান্থনি ভন লিউয়েনহুক

অ্যান্থনি ভন লিউয়েনহুক () (অক্টোবর ২৪, ১৬৩২ - আগস্ট ৩০, ১৭২৩) একজন ওলন্দাজ বিজ্ঞানী। তিনি ছিলেন হল্যান্ডের ডেলফট শহরের একজন কাপড় ব্যবসায়ী। তিনি প্রথম অণুবীক্ষণযন্ত্র তৈরি করেন এবং ব্যাক্টেরিয়া, স্নায়ুকোষ, হাইড্রা, ভলভক্স ইত্যাদির অত্যন্ত সঠিক বর্ণনা দেন। তিনি প্রথম অণুজীব আবিষ্কার করেন বলে তাকে অণুজীববিজ্ঞানের জনক বলা ।
লিউয়েনহুকের উল্লেখযোগ্য কিছু অবদান-
বিজ্ঞানী অ্যান্থনি ফিলিপ ভন লিউয়েন হুককে গবেষণা কর্মে উৎসাহ প্রদান ও আবিষ্কারের সম্মান স্বরূপ রাশিয়ার সম্রাট পিটার দি গ্রেট ও ইংল্যান্ডের রাণী এলিজাবেথ তার গৃহে এসে অণুবীক্ষণ যন্ত্রের সাহায্যে ব্যাক্টেরিয়া প্রত্যক্ষ করেন।
তিনি মৃত্যুর পূর্ব পর্যন্ত (২০০-৪০০ গুণ) বিবর্ধন ক্ষমতা সম্পন্ন প্রায় ২৫০টি অণুবীক্ষণ যন্ত্র তৈরি করেছিলেন। আতশ কাঁচে কাপড়ের সুতা পরীক্ষা করা ছিল তার অন্যতম পেশা।
এন্টোনি বিভোর

স্যার এন্টোনি জেমস বিভোর (Sir Antony James Beevor) (জন্ম ডিসেম্বর ১৪, ১৯৪৬) একজন ইংরেজ সামরিক ঐতিহাসিক। বিভোর কেনসিংটনে জন্মগ্রহণ করেন।   
দুটি স্বতন্ত্র বিদ্যালয়ে অধ্যয়ন ছাড়াও তিনি ওয়রচেস্টারশ্যরে "অ্যাবারলি হল স্কুল"-এ পড়েন। তারপর হ্যাম্পশ্যর-এর উইনচেসটার কলেজে পড়াশোনা শেষে তিনি রয়েল "মিলিটারি একাডেমি স্যান্ডহার্স্ট"-এ অধ্যয়ন করেন। এখানে তিনি সামরিক ঐতিহাসিক জন কীগ্যান এর অধীনে পড়াশোনা করেন। ১৯৬৭ সালের ২৮ জুলাই তিনি ১১তম হুসার-এ কমিশনপ্রাপ্ত হন। বিভোর ইংল্যান্ড ও জার্মানিতে চাকরি করেন এবং ২৮ জানুয়ারি ১৯৬৯ খ্রি. তারিখে লেফটেন্যান্ট পদে পদোন্নতি লাভ করেন। ১৯৭০ খ্রিস্টাব্দের ৫ অগাস্ট তারিখে তিনি তাঁর কমিশন থেকে পদত্যাগ করেন।
সাম্প্রতিককালে দ্বিতীয় বিশ্বযুদ্ধ বিষয়ক দুটি বই লিখে তিনি খ্যাতি লাভ করেছেন। স্তালিনগ্রাদের যুদ্ধ নিয়ে রচিত প্রথম বইটি বেশ কয়েকটি সাহিত্য পুরস্কার জয় করে। দ্বিতীয় বইটি রুশ সেনাবাহিনীর বার্লিন বিজয়ের বিবরণ।
এ দুটি বই ছাড়াও তিনি অন্যান্য ইতিহাসকর্ম ও উপন্যাস লিখেছেন।
আনোয়ার পারভেজ

আনোয়ার পারভেজ (মৃত্যু ১৭ জুন, ২০০৬) একজন বাংলাদেশী শীর্ষস্থানীয় সুরকার, সঙ্গীত পরিচালক, সঙ্গীতজ্ঞ ও শব্দসৈনিক৷ ২০০৬ খ্রিষ্টাব্দের ১৭ জুন তিনি মৃত্যুবরণ করেন৷ বিবিসির জরিপে যে ২০টি বাংলা গান সর্বকালের সর্বশ্রেষ্ঠ বলে স্বীকৃতি পেয়েছে, সেগুলোর মধ্যে তার সুরকৃত তিনটি গান রয়েছে৷ এই তিনটি গান হলো “জয় বাংলা বাংলার জয়”, “একবার যেতে দে না” এবং “একতারা তুই দেশের কথা”৷ তার সুরারোপিত ‘জয় বাংলা বাংলার জয়’ গানটি বাংলাদেশের মুক্তিযুদ্ধকালে স্বাধীন বাংলা বেতার কেন্দ্র থেকে প্রচারিত বিভিন্ন দেশাত্মবোধক গানের মধ্যে অনেক জনপ্রিয় ছিল৷ সঙ্গীতে অবদানের জন্য বাংলাদেশ সরকার তাকে ২০০৭ সালে মরণোত্তর একুশে পদকে ভূষিত করে৷
ষাটের দশকের গোড়ায় তিনি পেশাদার সঙ্গীত জীবন শুরু করেন চট্টগ্রাম বেতারে সুরকার পদে যোগ দিয়ে৷ পরে ঢাকায় এসে বিভিন্ন মাধ্যমে সঙ্গীত পরিচালনা করেন৷ বাংলাদেশের স্বাধীনতা যুদ্ধ চলাকালীন তিনি স্বাধীন বাংলা বেতার কেন্দ্র থেকে “জয় বাংলা বাংলার জয়” গানের সুর করেন৷ এছাড়া তার সুরকৃত শাহনাজ রহমতুল্লাহর কণ্ঠে “একতারা তুই দেশের কথা” ও “একবার যেতে দে না আমার” গান দুটি জনপ্রিয়তা লাভ করে৷ স্বাধীনতার পরই বাংলাদেশের একটি অন্যতম ব্যবসাসফল ছবি "রংবাজ"-এর সুরকারও ছিলেন তিনি৷ সে সময় “সে যে কেন এলো না কিছু ভালো লাগে না” বা “এই পথে পথে, আমি একা চলি” — এ গানগুলো জনপ্রিয়তা লাভ করে৷ এছাড়া "দি রেইন" (১৯৭৬) চলচ্চিত্রে সুর করেও তিনি সমালোচকদের দৃষ্টি কেড়েছিলেন৷ সঙ্গীত জীবনের ৪০ বছরে দুই হাজারেরও বেশি গানে সুর দিয়েছেন৷
আনোয়ার পারভেজ জেসমিন পারভেজের সাথে বিবাহবন্ধনে আবদ্ধ হন৷ তার বোন শাহনাজ রহমতুল্লাহ দেশের একজন খ্যাতিমান গায়িকা এবং তার ভাই জাফর ইকবাল ছিলেন একজন চলচ্চিত্র অভিনেতা৷
দীর্ঘদিন ধরেই তিনি প্রস্টেট ক্যান্সারে ভুগছিলেন৷ ২০০৫ সালে তা তার হার্ট অবধি ছড়িয়ে পড়েছিল৷ ভীষণ অসুস্থ অবস্থায় তাকে ঢাকার জাতীয় হার্ট ফাউন্ডেশনে নেয়ার পর পরই কোমায় চলে যান তিনি এবং ২০০৬ সালে ১৭ জুন মধ্যরাতে ডাক্তাররা তাকে মৃত ঘোষণা করেন৷ তাকে ঢাকার আজিমপুর কবরস্থানে দাফন করা হয়৷
সিয়াক্সেরিস

সিয়াক্সেরিস (Cyaxares) মিডিয়ার রাজা ছিলেন যিনি ৬২৫ খৃস্টপূর্বাব্দ থেকে ৫৮৫ খৃস্টপূর্বাব্দ পর্যন্ত শাসন করেন। মিডিয়া জায়গাটি বর্তমান ইরানের উত্তর-পশ্চিমাংশকে নির্দেশ করে।
পঞ্চম শতাব্দীর বিখ্যাত ইতিহাসবেত্তা হিরোডোটাসের (Herodotus) মতে সিয়াক্সেরিস অ্যাসিরীয়দের সাথে পুরাতন যুদ্ধ আবার নতুন করে শুরু করেন। মূলত অ্যাসিরীয়দের সাথে যুদ্ধে তার বাবা ফ্রাওর্টিস (Phraortes) নৃশংসভাবে নিহত হওয়ার পরই তিনি এ যুদ্ধ শুরু করেন। প্রথমদিকে সফলতা পেলেও নিনেভে (Nineveh) দখল করার সময় তিনি স্কিথিয়ানদের (Scythian) এক বিশাল বাহিনী দ্বারা আক্রান্ত এবং পরাজিত হন। সে সময় স্কিথিয়ানরা মিডিয়া শাসন করত এবং সিয়াক্সেরিসের হাতে তাদের প্রধাণ নেতা নিহত হবার পূর্ব পর্যন্ত মিডিয়ার শাসনভার তাদের হাতেই ছিল। সিয়াক্স্যারিস এক রাজকীয় ভোজসভায় তাদের প্রধাণ নেতাকে হত্যা করেন। তারপরই তিনি মিডিয়ার শাসনভার পান।
হিরোডোটাসের মতে সিয়াক্সেরিস প্রাচীন ইরানি গোত্রগুলোকে একত্রিত করেন এবং মিডিয়ান সেনা বাহিনীকে পুনর্গঠিত করেন। তিনি সেনা বাহিনীকে বিভিন্ন দলে বিভক্ত করেন; যেমন: বর্শাধারী (Spearmen), কর্মচারী (Bowmen), অশ্বারোহী (Cavalry)। এছাড়াও তিনি সেনাদলকে উপযুক্ত পোশাক এবং অস্ত্রের মাধ্যমে সমৃদ্ধ করে তোলেন।
পরবর্তীতে ৬১২ খৃস্টপূর্বাব্দে সিয়াক্সেরিস আবারো অ্যাসিরীয়দের বিরুদ্ধে যুদ্ধ ঘোষণা করেন। তার নেতৃত্বে মিডিয়ানরা ঐ সালেই নিনেভে দখল করে এবং শহরটিকে বিধ্বস্ত করে দেয়। ৬১৪ খৃস্টপূর্বাব্দে তরা অশুর (Ashur - অ্যাসিরীয়দের প্রধাণ ধর্মীয় রাজধানী) দখল করে নেয়। প্রায় একই সময় তারা মান্নাই (Mannai - বর্তমান উত্তর পশ্চিম ইরানের একটি অংশ) অধিকার করে নেয়।
৬০৯ খৃস্টপূর্বাব্দে উরারটু (Urartu) রাজ্যটি মিডিয়ানদের অধিকারে আসে। উরারটু কৃষ্ণ সাগরের দঃ পূঃ প্রান্তে এবং কাস্পিয়ান সাগরের দঃ পঃ দিকে অবস্থিত একটি স্বাধীন রাষ্ট্র ছিল। বর্তমানে এটি আর্মেনিয়া, তুরস্ক এবং ইরাকের মাঝে ভাগাভাগি হয়ে আছে।
মেসোপটেমিয়ার উত্তরাংশ থেকে ৬১২ থেকে ৬০৯ খৃস্টপূর্বাব্দের মধ্যেই অ্যাসিরীয়দের সম্পূর্ণ পতন ঘটে। তাদের পতন ত্বরান্বিত করতে মিডিয়ান সেনা বাহিনী সক্রিয়ভাবে অংশগ্রহণ করে। এর ফলে পূবর্তন অ্যাসিরীয়ার ভূখণ্ড ব্যাবিলনিয়া এবং মিডিয়ার মধ্যে ভাগাভাগি হয়ে যায়। মিডিয়ার ভাগে পড়ে হারান নগরীসহ অ্যাসিরীয়ার মূল ভূখণ্ড।
এভাবে মিডিয়ান সাম্রাজ্য একমাত্র সিয়াক্সেরিসের নেতৃত্বে প্রভূত সাম্রাজ্যের অধিকারী হয়। ফলশ্রুতিতে সীমান্তরেখা নিয়ে কিছু সংঘর্ষের সূত্রপাত ঘটে। যেমন ৫৯০ থেকে ৫৮৫ খৃস্টপূর্বাব্দ পর্যন্ত বর্তমান তুরস্কের অন্তর্গত আনাতোলিয়া নামক স্থানে মিডিয়া এবং লিডিয়ার মধ্যে যুদ্ধ চলে। দুই পক্ষই যখন হ্যালিস নদীকে (বর্তমান নাম - কিজিল ইরম্যাক) তাদের সাধারণ সীমান্তরেখা হিসেবে মেনে নেয়। এই নদীটি তুরস্কের কেন্দ্র বরাবর প্রবাহিত হয়ে চলেছে এবং ৭১৫ মাইল দীর্ঘ গতিপথ সৃষ্টি করেছে। এই সমঝোতার অব্যবহিত পরেই সিয়াক্সেরিসের মৃত্যু হয়।
থিয়েরি অঁরি

থিয়েরি দানিয়েল অঁরি (; জন্ম: ১৭ আগস্ট ১৯৭৭) হলেন একজন ফরাসি ফুটবল কোচ ও সাবেক খেলোয়াড়। তিনি বেলজিয়াম জাতীয় ফুটবল দলের সহকারী কোচের দায়িত্ব পালন করছেন। খেলোয়াড়ী জীবনে তিনি মোনাকো, জুভেন্টাস, বার্সেলোনা, নিউ ইয়র্ক রেড বুলস ও আর্সেনালে খেলেছেন। আন্তর্জাতিক পর্যায়ে তিনি ফ্রান্স জাতীয় দলের হয়ে খেলেছেন এবং তার দেশের দ্বিতীয় সর্বোচ্চ গোলদাতা। গোল প্রদানে তার অসামান্য দক্ষতার কারণে তিনি বর্তমান যুগের শ্রেষ্ঠ ফরোয়ার্ডদের অন্যতম হিসেবে বিবেচিত হয়ে থাকেন। তিনি এখন ফ্রান্সের দ্বিতীয় সর্বোচ্চ গোলদাতা।
এস্তেবান কাম্বিয়াসো

এস্তেবান কাম্বিয়াসো (; জন্ম: ১৮ই আগস্ট ১৯৮০) একজন সাবেক আর্জেন্টিনীয় ফুটবল খেলোয়াড়। তিনি মধ্যমাঠে খেলতেন। ২০০৬ সালে জার্মানিতে অনুষ্ঠিত ফিফা বিশ্বকাপে তিনি আর্জেন্টিনা দলের প্রতিনিধিত্ব করেন।
তিনি ২০০২ থেকে ২০০৪ সাল পর্যন্ত স্পেনের রিয়াল মাদ্রিদ, ২০০৪ থেকে ২০১৪ সাল পর্যন্ত ইতালির ইন্টার মিলান, ২০১৪ থেকে ২০১৫ সাল পর্যন্ত ইংল্যান্ডের লেস্টার সিটি এবং ২০১৫ থেকে ২০১৭ সাল পর্যন্ত গ্রিসের অলিম্পিয়াকস দলে খেলেছেন।
এমিনেম

মার্শাল ব্রুশ মাদারস (Marshall Bruce Mathers) জন্ম ১৭ই অক্টোবর, ১৯৭২ সালে। তার মঞ্চ নাম হল - এমিনেম (Eminem), একজন আমেরিকান ইংরেজি র‍্যাপার, রেকর্ড প্রযোজক এবং অভিনেতা। এমিনেম অতি তাড়াতাড়ি বিখ্যাত হয়ে যান তার দ্বিতীয় অ্যালবাম দ্য স্লিম শেডী এলপি এর পরে, যা গ্র্যামি পুরস্কার পেয়েছিল বেস্ট র‍্যাপার অ্যালবাম হিসেবে। এরপরের অ্যালবাম দ্য মার্শাল ম্যাদার্স এলপি আমেরিকার সঙ্গীত ইতিহাসের মধ্যে সবচেয় তাড়াতাড়ি বিক্রিত অ্যালবাম হিসেবে খ্যাতি অর্জন করে। এমিনেমের একটা গ্রুপ রয়েছে যার নাম হল D12। এমিনেম বিশ্বের অন্যতম সেরা অ্যালবাম বিক্রি হওয়া শিল্পী এবং ২০০০-১০ এর সেরা অ্যালবাম বিক্রি হওয়া শিল্পী। তাকে কালের অন্যতম সেরা শিল্পী হিসেবে তালিকাভুক্ত করা হয়। অনেক ম্যাগাজিন তাকে এই তালিকায় স্থান দিয়েছে এবং রোলিং স্টোন ম্যাগাজিন তাকে ৪ নং স্থান দিয়েছে সেরা ১০০ জন এর তালিকায়। ঐ ম্যাগাজিন ই তাকে উপাধিটি দিয়েছে। D12 এর সাথে তার Bad Meets Evil কাজটি সহ তিনি ১০টি ১ম স্থান অধিকারি অ্যালবাম পেয়েছেন Billboard 200 এ। তিনি ৪০কোটি ২০ লক্ষ গান বিক্রি করেছেন এবং প্রায় ৪০ কোটি ১৫ লক্ষ অ্যালবাম বিক্রি করেছেন বিশ্বব্যাপী।তার প্রথম 
অ্যালবাম ইনফিনিটি ১৯৯৬ সালে বের হয়। কিন্তু অ্যালবামটি মাত্র ১০০০ কপি বিক্রি করতে সক্ষম হয়।তবে তার অসাধারন লিরিকের জন্য অনেক প্রশংসা পায়।তবে অনেকে তাকে র‍্যাপ করতে নিষেধ করে।এবং অনেকে এমন মন্তব্যও করে যে "তুমি কি নিয়ে র‍্যাপ করবে। তুমিতো সাদা আমেরিকান"। কিন্তু এমিনেম কারও কথায় কান দেয় নি। পরে দ্যা স্লিম শেডি ইপি নামে একটি অ্যালবাম বাজারে অানে।র‍্যাপ অলিম্পিকে ২য় হওয়ায় ড.ড্রে তার সাথে যোগাযোগ করে।এবং দ্যা স্লিম শেডি এলপি নামে তার ২য় ও প্রথম সফল অ্যালবাম বাজারে আনে ১৯৯৯ সালে। অ্যালবামটি প্রথম সপ্তাহে ২৮৪০০০ কপি বিক্রি করে।এবং অ্যালবামটি ২০০০ সালের গ্রামিতে শ্রেষ্ঠ র‍্যাপ অ্যালবামের ক্যাটাগরিতে পুরষ্কৃত হয়। একই অ্যালবামের জনপ্রিয় একক গান মাই নেইম ইজ সেরা একক গানের ক্যাটাগরিতে পুরষ্কৃত হয়। তার পরের অ্যালবাম হল দ্যা মার্শাল মেদারস এলপি। এটি আমেরিকার সঙ্গিত ইতিহাসের সবচেয়ে দ্রুত বিক্রিত অ্যালবাম। প্রথম সপ্তাহে অ্যালবামটি ১৭৬০০০০ কপি বিক্রি করে।
জিমি ফ্লয়েড হ্যাসেলবেইংক

জিমি ফ্লয়েড হ্যাসেলবেইংক্‌ (Jimmy Floyd Hasselbaink) হল্যান্ডের একজন কৃতি স্ট্রাইকার। তিনি বিলেতের প্রিমিয়ার লিগে লিড্স‌ ইউনাইটেড, চেলসি ও মিড্ল‌সব্রো (Middlesbrough) দলের পক্ষে খেলেছেন। তিনি দুই বার প্রিমিয়ার লিগ গোল্ডেন বুট সম্মান অর্জন করেন ১৯৯৮-৯৯ এবং ২০০০-০১।
হোর্হে বুরুচাগা

হোর্হে লুইস বুরুচাগা (; জন্ম ৯ অক্টোবর ১৯৬২), ডাকনাম বুরু একজন আর্জেন্টিনীয় ফুটবল অ্যাসোসিয়েশন কোচ এবং সাবেক পেশাদার ফুটবল খেলোয়াড়। তিনি মিডফিল্ডার এবং ফরোয়ার্ড উভয় পজিশনে খেলতে পারতেন এবং তিনি ১৯৮৬ ফিফা বিশ্বকাপের ফাইনালে বিজয়ী গোলটি করেছিলেন।
শ্বাপদ বর্গ

কর্ডাটা পর্বের স্তন্যপায়ী শ্রেণীর বৈচিত্রপূর্ণ মাংসভুক বর্গ (order Carnivora)। এদের সবাই যে মাংশ খায় তা নয়। যেমন বৃহৎ পান্ডা সম্পূর্ণ নিরামিষাশী, কেবল বাঁশ পাতা খেয়ে থাকে, আবার ভালুক, শেয়াল, খেঁকশিয়াল ইত্যাদি খাদ্যাভ্যাসের হিসাবে সর্বভুক। শ্বাপদ-দের একটি প্রধান বৈশিষ্ট্য হল কার্নাসাল নামে কাচির মত মাংস কাটতে পারে এমন দাঁত যেগুলি উপর নিচের পাটির কষের কাছে অবস্থিত কিন্তু ধারাল এবং ঘাঁজে ঘাঁজে ঢুকে যায়। কিন্তু পান্ডা ও আর্ড-উলফ ইত্যাদি কিছু প্রাণী শ্বাপদ হলেও তাদের কার্নাসাল দাঁত নেই। তাই শ্বাপদ হতে হলে কোন প্রাণীর নিজের কার্নাসাল দাঁত না থাকলেও তার পূর্বপুরুষের থাকলেই চলবে।
শ্বাপদ বর্গকে দুটি বড় উপবর্গে ভাগ করা হয়েছেঃ
বিড়ালের মত অর্থাৎ মার্জারপ্রতিম উপবর্গ এবং কুকুরের মত অর্থাৎ কুক্কুর প্রতিম উপবর্গ।
মার্জার অর্থাৎ বিড়াল, বাঘ, সিংহ,
নকল ছোরা দেঁতো চিতা(false sabre toothed cat) (অবলুপ্ত)
নেউল, বেজী ইত্যাদি
হায়েনা
ভাম, খটাশ ইত্যাদি
আফ্রিকান ভাম
মালাগাসির শ্বাপদ পরিবার
কুকুর, শিয়াল, নেকড়ে, ইত্যদি
ভালুক, জায়ান্ট পান্ডা
লাল পান্ডা
ভোঁদড়, উদবিড়াল, গন্ধনকুল ইত্যাদি
ওয়ালরাস ()
সি-লায়ন, কানয়ালা সিল (eared seals)
সিল (true seal)
রাকুন
দুর্গন্ধী ব্যাজার
চন্দ্রকলা(মালয়ালম অভিনেত্রী)

চন্দ্রকলা ছিলেন একজন ভারতীয় অভিনেত্রী যিনি তেলুগু, কন্নড়, তামিল, মালায়ালাম এবং হিন্দি চলচ্চিত্রে অভিনয় করতেন।
চন্দ্রকলা ১৯৬৩ সালে কন্নড় চলচ্চিত্র জগতে আত্মপ্রকাশ করেন যেখানে তিনি ডঃ রাজকুমার, কল্যাণ কুমার, উদয় কুমার এবং রাজেশের মতো অভিনেতাদের সাথে কাজ করেন। তার প্রথম কন্নড় চলচ্চিত্রের নাম ছিল "শ্রী রামাঞ্জনেয় যুদ্ধম"। ১৯৭১ক্কাইডো সালে, তিনি অভিনেতা শিবাজি গণেশন এবং শ্রীকান্তের সাথে তার তামিল সিনেমা "প্রপথম" -এ অভিনয় করেন। প্রপথম ছিল তার প্রথম তামিল চলচ্চিত্র। চন্দ্রকলা তার অভিনয় সবচেয়ে গুরুত্বপূর্ণ ভূমিকা য় অভিন্য করার সুযোগ পান সিভি শ্রীধর পরিচালিত "আলাইগাল" ছবিতে। তার অভিনীত অন্যান্য উল্লেখযোগ্য চলচ্চিত্রের মধ্যে রয়েছে "কালাঙ্গালিল আভাল বসন্তাম", "উলাগাম সুত্রম ভালিবান" এবং "মুন্দ্রু দেভাঙ্গাল" (শিবকুমারের সহ-অভিনেতা হিসেবে)। তিনি তার নরম চরিত্রের জন্য বেশি পরিচিত ছিলেন।
চন্দ্রকলা শুধু দক্ষিন ভারতীয় চলচ্চিত্র জগতেই সীমাবদ্ধ থাকেননি। তিনি হিন্দী চলচ্চিত্র জগতেও স্বক্রিয় ছিলেন আবং বেশ কয়েকটি সিনেমায় অভিনয় করেছেন।
তিনি তামিল চলচ্চিত্র জগতে একজন সুপরিচিত অভিনেত্রী ছিলেন। তার প্রথম তামিল চলচ্চিত্র ছিল "প্রপথম" (১৯৭১) যেখানে তিনি গৌরী চরিত্রে অভিনয় করেন। এছাড়াও তার অন্যান্য গুরুত্বপূর্ন তামিল সিনেমাগুলি হল; "মুন্দ্রু ধেইভাঙ্গাল" (১৯৭১),"পুগুনথা ভিদু" (১৯৭২) ,"আলাইগাল" (১৯৭৩), "দেবা বংশম" (১৯৭৩), "উলাগাম সুত্রম ভ্যালিবান" (১৯৭৩), "উরাভাদুম নেনজাম" (১৯৭৬), "কালাঙ্গালিল আভাল বসন্তম" (১৯৭৬), "এলাম আভালে" (১৯৭৭), "ভারুভান ভাদিভেলান" (১৯৭৮) এবং "ভাজথুঙ্গাল" (১৯৭৮)।
চন্দ্রকলা "শোলা অর শবনম" (১৯৬১) চলচ্চিত্রে সন্ধ্যার তরুণী বয়সের ভূমিকা পালন করেন। এছাড়াও তার অভিনীত অন্যান্য চলচ্চিত্র হল; "আরব কা সিতারা" (১৯৬১), "কালা জাদু" (১৯৬৩), "কালা তীর" (১৯৬৫), "বদমাশ" (১৯৬৯), "রিটার্ন অফ জনি" (১৯৭২) এবং "আরম্ভ" (১৯৭৬)।
তিনি কন্নড় চলচ্চিত্রের মাধ্যমেই প্রথম বিনোদন জগতে আত্মপ্রকাশ করেন। তার প্রথম চলচ্চিত্র ছিল "শ্রী রামাঞ্জনেয় যুদ্ধ" (১৯৬৩) যেখানে তিনি নৃত্যশিল্পী হিসেবে কাজ করেন। এছাড়াও তার অন্যান্য কন্নড় চলচ্চিত্র হল "জীবন তরঙ্গ (১৯৬৩)", "জেনু গুডু" (১৯৬৩), "নবকোটি নারায়ণ" (১৯৬৪), "সুব্ব শাস্ত্রী" (১৯৬৬) এবং "পার্বতী কল্যাণ" (১৯৬৭)।
তার অন্যান্য উল্লেখযোগ্য কন্নড় চলচ্চিত্র হল, 
তেলুগু ভাষায় চন্দ্রকলার মুখ্য চলচ্চিত্রগুলি হলঃ
মালয়ালম ভাষায় চন্দ্রকলার মুখ্য চলচ্চিত্রগুলি হলঃ
চন্দ্রকলা ১৯৯৯ সালের ২১ জুন ৪৮ বছর বয়সে ক্যান্সারে আক্রান্ত হয়ে অকাল মৃত্যুবরণ করেন।
প্রস্তরাঙ্কন

প্রস্তরাঙ্কন বা প্রস্তরলিখন ( "লিথোগ্রাফি") বলতে ছাপচিত্র অঙ্কনের একটি পদ্ধতিকে নির্দেশ করা হয়, যে পদ্ধতিতে যে নকশা বা চিত্রটিকে মুদ্রণ করতে হবে, সেটিকে সরাসরি কোনও প্রস্তরফলক বা অনুরূপ মানানসই কোনও শক্ত উপাদানের একটি সমতল পৃষ্ঠের উপরে কালি দিয়ে আঁকা হয় এবং ঐ কালিযুক্ত সমতল পৃষ্ঠটিকে সাদা কাগজের উপরে চাপ দিলে নকশা বা চিত্রটির একটি ছাপচিত্র প্রস্তরপৃষ্ঠ থেকে কাগজে স্থানান্তরিত, অঙ্কিত বা মুদ্রিত হয়। প্রস্তরাঙ্কন একটি সমতল লিখন পদ্ধতি (Planography), কেননা এটিতে কালিযুক্ত মূল নকশা ও কালিহীন অংশ দুইটিই কোনও প্রস্তরফলকের একই মসৃণ সমতল পৃষ্ঠে অবস্থান করে। ছাপানোর পৃষ্ঠটিকে কেটেকুঁদে নতোন্নত (উঁচুনিচু তথা রিলিফ) করা বা এটির গায়ে খোদাই করার কোনও প্রয়োজন পড়ে না।
১৭৯৮ সালে জার্মানির বায়ার্ন (বাভারিয়া) রাজ্যের নাট্যকার আলইস জেনেফেল্ডার ছাপচিত্র তৈরির প্রস্তরাঙ্কন পদ্ধতিটি উদ্ভাবন করেন। তেল ও জলের মধ্যকার বিকর্ষণ ধর্মটিকে কাজে লাগিয়ে প্রস্তরাঙ্কন করা হয়। যে চিত্র বা নকশাটিকে ছাপতে হবে, সেটিকে বিশেষ তৈলাক্ত ক্রেয়ন দিয়ে সমতল প্রস্তরপৃষ্ঠে আঁকা হয়। এরপর প্রস্তরপৃষ্ঠটিকে একাধিক ধাপে মুদ্রণের জন্য প্রক্রিয়াজাত করা হয়। প্রথম ধাপে একটি বিশেষ রাসায়নিক প্রক্রিয়ায় (গাম অ্যাারাবিকা ও নাইট্রিক অ্যাসিডের দ্রবণ ব্যবহার করে) নকশাটির একটি তৈলাক্ত ছায়াকে প্রস্তরপৃষ্ঠতলকে ভেদ করে আবদ্ধ করা হয়। দ্বিতীয় ধাপে তারপিন তেল ব্যবহার করে ক্রেয়নে আঁকা মূল নকশাটিকে প্রস্তরপৃষ্ঠ থেকে মুছে ফেলা হয়, ফলে প্রস্তরপৃষ্ঠে কেবলমাত্র নকশাটির একটি প্রায়-অদৃশ্য ছায়াচিত্র (ghost image) অবশিষ্ট থাকে। তৃতীয় ধাপে যে কালিটি দিয়ে কাগজে ছাপচিত্র মুদ্রণ করতে হবে, সেটিকে প্রস্তরপৃষ্ঠে পালিশ করে লাগিয়ে দেওয়া হয়। এরপরে একটি বেলন (রোলার) দিয়ে কালিটিকে প্রস্তরপৃষ্ঠে চাপ দিয়ে লাগানো হয়। এরপর জলপ্রয়োগ করে নকশার কালিবিহীন অংশটিকে সরিয়ে ফেলা হয়। এই প্রক্রিয়াটিকে প্রাথমিক খোদাই বলে। একই প্রক্রিয়াটিকে পুনরাবৃত্তি করে আরও গভীরভাবে ছায়াচিত্রটিকে প্রস্তরপৃষ্ঠে পোক্ত করা হয়, যাকে দ্বিতীয় খোদাই বলে। এরপর একটি মুদ্রণযন্ত্রে কালিযুক্ত প্রস্তরফলকটিকে নিয়ে এর উপর কাগজ রেখে চাপ প্রয়োগ করলে কাগজে ঐ নকশাটি স্থানান্তরিত হয়। শুরুর দিকে এ কাজে বিশেষ ধরনের চুনাপাথর ব্যবহার করা হত। বর্তমানে দস্তা বা অ্যালুমিনিয়ামের তৈরি ধাতব পাত ও আরও সম্প্রতি শক্ত প্লাস্টিকের পাত ব্যবহার করেও একই কাজ সম্পাদন করা হচ্ছে। 
বহুবর্ণ প্রস্তরাঙ্কন (Colour lithography) পদ্ধতিতে প্রতিটি বর্ণের জন্য ভিন্ন ভিন্ন প্রস্তরফলক ব্যবহার করা হয়। ১৮৩০ সালে এর প্রচলন ঘটে। ১৯শ ও ২০শ শতাব্দীতে পাশ্চাত্যের অনেক প্রথিতযশা চিত্রশিল্পী প্রস্তরাঙ্কন পদ্ধতি ব্যবহার করে ছাপচিত্র অঙ্কন করেন। স্পেনীয় শিল্পী গয়া তাঁর শেষজীবনে এটি করেন। ফরাসি শিল্পী দোমিয়ে তাঁর শিল্পীজীবনের সিংহভাগ সময় এ কাজে কাটান। অন্তর্মুদ্রাবাদী শিল্পী তুলুজ-ল্যত্রেক ছিলেন প্রস্তরাঙ্কন পদ্ধতির এক কারিগরি ওস্তাদ। তিনি দাঁতবুরুশের সাহায্যে প্রস্তরপৃষ্ঠে কালি ছিটিয়ে বিশেষ আবহ তৈরিতে সিদ্ধহস্ত ছিলেন।
পঙ্গপাল

পঙ্গপাল হলো Acrididae পরিবারে ছোট শিংয়ের বিশেষ প্রজাতি যাদের জীবন চক্রে দল বা ঝাঁক বাধার পর্যায় থাকে। এই পতঙ্গগুলো সাধারণত একাই থাকে কিন্তু বিশেষ অবস্থায় তারা একত্রে জড়ো হয়। তখন তাদের আচরণ ও অভ্যাস পরিবর্তিত হয়ে সঙ্গলিপ্সু হয়ে পড়ে। পঙ্গপাল এবং ঘাস ফড়িংয়ের মধ্যে কোন পার্থক্যগত শ্রেণীভাগ নেই। বিশেষ অবস্থায় তাদের প্রজাতিরা একত্র হওয়ার যে প্রবণতা দেখায় সেটাই মূল পার্থক্য।
একা থাকা অবস্থায় এই ঘাস ফড়িংগুলো অনপকারী, তারা সংখ্যায় থাকে কম এবং কৃষির জন্য বিরাট কোন আর্থিক ক্ষতি করে না। তবে অনাবৃষ্টির পর দ্রুত ফসলের বর্ধন হলে এদের মস্তিষ্কে থাকা serotonin (সেরোটোনিন) তাদের মধ্যে আচরণগত পরিবর্তনের সূত্রপাত করে। ফলে তারা প্রচুর পরিমাণে ও দ্রুত জন্মদান শুরু করে। তখন তারা একত্রে থাকে, যখন তাদের সংখ্যা বেশি হয় তারা যাযাবর হয়ে পড়ে। এতে থাকে পাখাবিহীন ছোট পঙ্গপাল যেটা পরে পাখা জন্মে দলে যোগ দেয়। এই পাখাবিহীন এবং পাখনাসহ পঙ্গপালের দল একসাথে চলাচল করে এবং দ্রুত ফসলের মাঠের ক্ষতি করে। পূর্নবয়স্ক পঙ্গপাল শক্তিশালী উড্ডুক্কু তারা অনেক দূর পর্যন্ত উড়তে পারে আর পথে যেখানেই থামে সেখান থেকে ফসল খেয়ে শক্তি অর্জন করে।
পঙ্গপালের এই মরক তৈরি করার ইতিহাস বহু পুরনো। পুরনো মিশরীয়রা তাদের কবরে এদের একেছিল। "ইলিয়ড", বাইবেল এবং কুরআন ইত্যাদি গ্রন্থে এর উল্লেখ আছে। পঙ্গপালের দল ফসল ধ্বংস করে দুর্ভিক্ষের সৃষ্টি করেছে যার ফলে মানুষ প্রচরণশীল হয়েছে। আরো সাম্প্রতিক সময়ে, কৃষিক্ষেত্রে নীতি পরিবর্তনের ফলে যেখানে এই দল উৎপন্ন হতে পারে তা বের করে শুরুতেই নিয়ন্ত্রণ করার ব্যবস্থা করা যায়। পুরনো নিয়মের মধ্যে রয়েছে বাতাসে বা মাটিতে কীটনাশক ব্যবহার। কিন্তু অন্য ব্যবস্থা যেমন জীববিজ্ঞান ব্যবস্থায় নিয়ন্ত্রণ করে ভাল ফল পাওয়া গেছে।
দল বানানোর প্রবণতা বিংশ শতাব্দিতে কমে গেছে কিন্তু আধুনিক নিরাপত্তা ব্যবস্থা থাকা সত্ত্বেও পঙ্গপাল অনুকূল অবস্থায় যে কোন সময় দল গড়তে পারে যার ফলে দুর্ভিক্ষের সম্ভবনা রয়েছে। পঙ্গপাল বড় প্রাণী এবং সহজেই গবেষণা বা জীব বিদ্যায় পরীক্ষা করার কাজে শ্রেণীকক্ষে ব্যবহৃত হতে পারে। এদের খাওয়াও যায়; ইতিহাসে তাই দেখা যায়। কিছু কিছু দেশে এদের খাদ্য হিসেবে অত্যন্ত উপাদেয় বিবেচনা করা হয়। ইংরেজি "locust" বা পঙ্গপাল শব্দটি এসেছে Vulgar Latin শব্দ "locusta" (লোকাস্টা) থেকে, যার অর্থ লবস্টার (lobster) বা লোকাস্ট ।
যুদ্ধ ও শান্তি

যুদ্ধ ও শান্তি (, ভাইনা ই মির) হল লেভ তলস্তয় রচিত ঐতিহাসিক উপন্যাস। বইটি ১৮৬৫ থেকে ১৮৬৭ সালে ধারাবাহিকভাবে ও ১৮৬৯ সালে বই আকারে প্রকাশিত হয়। এই উপন্যাসের প্রেক্ষাপট হচ্ছে নেপোলিয়ন বোনাপার্ট-এর রুশ অভিযান। যুদ্ধের ভয়াবহতা এবং শান্তির জন্য মানুষের সংগ্রামই এই উপন্যাসের মূল বক্তব্য। বইটি বিশ্ব সাহিত্যের অন্যতম সেরা কাজ এবং তলস্তয়ের সাহিত্যিক জীবনের সুন্দরতম কাজ বলে বিবেচিত।
রুশ ভাষার মূল বইটি "যুদ্ধ ও শান্তি" শিরোনামে অনুবাদ করেন অরুণ সোম।
বাঁশি

বাঁশি হলো এক ধরনের সুষির অর্থাৎ ফুৎকার (ফুঁ) দিয়ে বাজানো যায় এমন বাদ্যযন্ত্র। বাংলায় বাঁশিকে মুরালি, মোহন বাঁশি, বংশী অথবা বাঁশরিও বলা হয়। বাঁশির পাশ্চাত্য সংস্করণের নাম ফ্লুট(flute)। ভারতীয় উপমহাদেশে বেশিরভাগ ক্ষেত্রেই বাঁশি তৈরিতে তরলা বাঁশ ব্যবহার করা হয়। কেউ কেউ শখের বশে ষ্টিলের, তামার, পিতলের, রূপার এমনকি সোনার পাইপ দিয়েও বাঁশি তৈরী করিয়ে থাকেন। এই প্রাচীন এবং মনহরানো বাদ্যযন্ত্রের গায়ে সাতটি ছিদ্র (মাঝে মাঝে আটটিও ছিদ্র দেখা যায়) থাকে। যে নল বা পাইপটি দিয়ে বাঁশি তৈরি করা হয় তার একপাশ সম্পূর্ণ আটকে বায়ুরোধী করে দেওয়া হয়। বাঁশের তৈরি বাঁশিতে গিট বা গিরা একপাশকে বায়ুরোধী করার কাজে ব্যবহার করা হয়। বন্ধ এবং খোলা প্রান্তের মাঝামাঝিতে ছিদ্রগুলো করা হয়। যে ছিদ্রটি বন্ধ প্রান্তের ঠিক কাছাকাছি থাকে সেটা দিয়ে কৌশলে ফু দিতে হয় এবং বাকি ছযটি ছিদ্র ডান হাতের মধ্যবর্তী তিনটি এবং বাম হাতের মধ্যবর্তী তিনটি আঙ্গুল দিয়ে কখনো আটকে কখনো ছেড়ে দিয়ে সুর তুলতে হয়।
বাংলাদেশে সহ ভারত নেপালে বিভিন্ন রকম বাঁশীর দেখা যায়।
তার মাঝে বহুলপরিচিত বাঁশী গুলো হলো 
১- সরল বাঁশি
২-আড় বাঁশি
৩- টিপরাই বাঁশি
৪- সানাই বাঁশি
৫- ভিন বাঁশি
৬- মোহন বাঁশি
বাঁশি তৈরিতে লাগে বিশেষ ধরনের মুলিবাঁশ বা নল বাশ। যার উভয় দিকের বেয় আকার ও পুরুত্ব এক সমান। পুরুত্ব পাতলা হলে সুন্দর মিষ্টি আর নিখুত সুর আসবে। বাঁশ রোদে শুকিয়ে বাঁশি অনুসারে মাপমতো কেটে টুকরো করা হয়। এরপর টুকরোগুলো মসৃণ করে নিতে হয়। সংরিহিত বাঁশের অংশকে বাঁশি তৈরির সঠিকপদ্ধতি অনুসারে তার গায়ে পেনসিল কলম আর পরিমাপ করার ফিতে বা রুলার দিয়ে মেপে চিহ্ন দিয়ে নিতে হয়। পরে কয়লার আগুনে পোড়ানো লোহার শলাকা দিয়ে ছিদ্র করা হয়। আঁকা হয় নকশা। এরপর মাটির প্রলেপ লাগিয়ে আবার আগুনে সেঁকে জলেতে ধুয়ে বাঁশিগুলো পুনরায় রোদে শুকানো হয়। শুকানোর পর বার্নিশ করা হয়। এরপর বাঁশিতে ফুঁ—সুর উঠল কিনা তা পরীক্ষা করা হয়। 
বাঁশিতে সংগীতের সাতটি স্বর (সা রে গা মা পা ধা নি) এবং পাঁচটি বিকৃত স্বর ( ঋ জ্ঞ ক্ষ দ ণ), সর্বমোট ১২ টি স্বরই পাওয়া যায় ।
বাঁশিতে সুর পরিবর্তন (টিউনিং) করা যায় না, তাই একজন বংশীবাদক কে ১২ টি স্কেলের ১২টি বাঁশিই সাথে রাখতে হয়।
বাঁশিতে
পা্‌ ধা্‌ নি্‌ সা রে গা মা পা ধা নি র্সা র্রে র্গা র্মা র্পা
বাঁশিতে সাধারণত ৮টি ফুটো থাকে । একটি ফু দেবার জন্য ও ৬ টি সুরের জন্য । আর একটা থাকে কড়ি মধ্যম বাজানোর জন্য । বড় বাঁশির ক্ষেত্রে সেটি পা দিয়ে বন্ধ করে বাজানো হয় আর ছোট বাশির ক্ষেত্রে কনিষ্ঠা আঙ্গুল দিয়ে বাজানো হয় । বাঁশিতে "পা" ও "মা" স্বর দুটি বাজালে সপ্তক পরিবর্তন এর জন্য কাটা আওয়াজ আসে তাই পন্ডিত ভেংকাটেস গোদখিন্ডি পঞ্চম ছিদ্র (pancham hole ) এর আবিষ্কার করেন । এতে করে "পা" ও "মা" এর মধ্যেও মীড় করা সম্ভব হয় । তাছাড়াও কড়ি "মা" বাজানোর ছিদ্র ছাড়াও এখন একি যায়গায় শুদ্ধ "মা" ও শুদ্ধ "গা" বাজানোর জন্যও একের অধিক (২/৩) ফুটো করা থাকে ।
ঢোল

ঢোল ভারতীয় উপমহাদেশ জুড়ে আঞ্চলিক ভিন্নতা সহ ব্যাপকভাবে ব্যবহৃত দ্বি-মাথাযুক্ত ড্রামের যে কোনো একটিকে উল্লেখ করতে পারে। একটি সম্পর্কিত যন্ত্র হল ঢোলক বা ঢোলকি। ভারতীয় বিবাহ অনুষ্ঠানের মিছিলে যেমন বারাত বা ভারযাত্রায় ব্যবহৃত অন্যান্য অনুষ্ঠানের মধ্যে ঢোল রয়েছে । এটি 
এক প্রকার চর্মাচ্ছাদিত বাদ্যযন্ত্র। এটি বাংলাদেশেও র অন্যতম লোকবাদ্যযন্ত্র। বিভিন্ন লোকসঙ্গীতের আসরে ঢোল এক প্রধান বাদ্যযন্ত্র। টাকডুম টাকডুম আওয়াজ শুনলেই বুঝা যায় কোথাও ঢোল বাজছে। ঢোল আর ঢাক অভিন্ন নয়।
ঢোল শব্দটি সংস্কৃত শব্দ "ḍhola" থেকে উদ্ভূত হয়েছে।
একটি খোদাই করা কাঠের উভয় দিক চামড়া দিয়ে ঢেকে এই ঢোল তৈরি করা হয়। ঢোল পিপার মতো একটা কাঠের খোলবিশেষ, যার দুই মুখ খোলা, ভেতরটা ফাঁপা। দু’দিকে চামড়া দিয়ে আচ্ছাদন দেয়া। একমুখে থাকে গরু বা মহিষের মোটা চামড়া, অন্যপ্রান্তে থাকে ছাগলের পাতলা চামড়া। এতে মোটা ও চিকন শব্দে তালে তালে ঢোল বাজে। ঢোলের খোলটির পিঠে দড়ির টানা থাকে। এই টানাতে পিতলের কড়া লাগানো থাকে। কড়া সামনে বা পেছনে টেনে ঢোলের সুর বাধা হয়। ঢোলের খোলটা মাঝখানে একটু মোটা, দুই প্রান্ত একটু সরু। 
ঢোল যে বাজায় তাকে বলে ঢুলি বা ঢোলি। ঢুলিরা সাধারণত ঢোলের দু’দিকে মোটা রশি বা গামছা বেঁধে গলায় ঝুলিয়ে ঢোল বাজান। ঢোল বাজাতে ডান হাতে একটি কাঠি ব্যবহার করা হয়। বাম হাতের তালু দিয়ে অন্যপ্রান্ত বাজানো হয়। ঢুলিরা ঢোলের ডান দিক কাঠির বাড়িতে এবং একই সঙ্গে হাতের চাঁটিতে বাম দিকে ঢোল বাজিয়ে থাকে। বাংলাদেশের বিনয় বাঁশি ভারত উপমহাদেশের একজন সেরা ঢোলবাদক।
লোক একটি প্রাচীন বাদ্যযন্ত্র। মধ্যযুগের বিভিন্ন মঙ্গলকাব্যেও ঢোলের উল্লেখ পাওয়া যায়। পয়লা বৈশাখের লাঠিখেলা, হোলি খেলা, নৌকাবাইচ, কুস্তি, কবিগানের আসর, জারিগান, সারিগান, টপ্পাগান, আলকাপ গান, গম্ভীরা, ছোকরা নাচ, গাজনের গান, বাউলগান, মহররমের শোভাযাত্রা, যাত্রাগান, বিয়ের বরযাত্রা ইত্যাদিতে ঢোল বাজে। হিন্দুদের বিভিন্ন পূজা ঢোল ছাড়া চলেই না। বিশেষ করে দুর্গাপূজা ও কালীপূজায় ঢোল বাজানো হয়। এ দেশের হিন্দু, মুসলমান, আদিবাসী নির্বিশেষে বিভিন্ন মাঙ্গলিক অনুষ্ঠানে ঢোল ব্যবহার করে। কয়েক বছর আগেও সরকারি কোনো আদেশ বা পরোয়ানা ঢোল বা ঢেড়া পিটিয়ে বিভিন্ন হাটে-বাজারে ঘোষণা করা হতো। ঢোলের আওয়াজ বহু দূর থেকে শ্রুত হয়। 
ঢোল আর ঢাক অভিন্ন নয়। ঢোল ঢাকের চেয়ে ছোট। কিন্তু উভয় বাদ্যযন্ত্রেরই দুই প্রান্ত চামড়া দিয়ে ঢাকা থাকে। ঢাক বাজানো হয় দু’টি কাঠি দিয়ে একই প্রান্তে। 
বাংলা ঢোল নামে আরেকটি বাদ্যযন্ত্র আছে। বাংলা ঢোলের আকার সাধারণ ঢোলের চেয়ে বড়। বাংলা ঢোলের আওয়াজ সাধারণ ঢোলের চেয়ে গম্ভীর। এছাড়াঢোলের চেয়ে ছোট আরেকটি বাদ্যযন্ত্র আছে, যার নাম ঢোলক। ঢোলক দেখতে একটি ছোট পিপার মতো। ঢোলকের দু’দিকের ব্যাস সমান, ঢেকে রাখা চামড়া তুলনামূলকভাবে পাতলা। ঢোলক বাজাতে কোনো কাঠি লাগে না, হাত দিয়েই বাজানো হয়। ঢোলক বেশি ব্যবহৃত হয় নাটক ও যাত্রাপালায়। গজল ও কাওয়ালী গানে ঢোলক এক অপরিহার্য বাদ্যযন্ত্র।
নৌকা

নৌকা বা নাও এক ধরনের জলযান যা জাহাজের থেকে ছোট। পৃথিবীর অনেক দেশে নৌকা ক্রীড়া (নৌকা বাইচ) এবং প্রমোদ-ভ্রমণের জন্য ব্যবহৃত হলেও বাংলাদেশ-সহ বিশ্বের অনেক দেশে নৌকা এখনও স্থানীয় যাতায়াতের অন্যতম মাধ্যম। এছাড়া পণ্য পরিবহনের জন্যও এটি গুরুত্বপূর্ণ। বাংলাদেশে বর্ষাকালে এর প্রচুর ব্যবহার হয়। নৌকার চালককে বলা হয় মাঝি।
নৌকার অংশসমূহ হলোঃ- খোল, পাটা, ছই বা ছাউনী, হাল, দাঁড়, পাল, পালের দড়ি,
মাস্তুল,
নোঙর, খুঁটি দড়ি, গলুই,
বৈঠা,
লগি, গুণ। নৌকা প্রধানত কাঠ দিয়ে তৈরী। মাছ ধরার ডিঙ্গি নৌকা আকারে ছোট, আবার পণ্য পরিবহনের নৌকা আকারে বেশ বড়। ছই বা ছাউনী তৈরীতে বাঁশ ব্যবহার করা হয়। খোলকে জলনিরোধ করার জন্য আলকাতরা ব্যবহার করা হয়। লগি তৈরি হয় বাঁশ থেকে। পাল তৈরি হয় শক্ত কাপড় জোড়া দিয়ে।
প্রথম দিক থেকেই নৌকাগুলি যাতায়াত হিসাবে কাজ করেছে ৪০,০০০ বছর পূর্বে অস্ট্রেলিয়ার প্রাথমিক বসতি স্থাপনের মতো সংঘাতের প্রমাণ, ১৩০,০০০ বছর আগে ক্রেটের অনুসন্ধান, এবং ফ্লোরসে ৯০০,০০০ বছর আগে তারিখের প্রমাণ প্রমাণ করে যে প্রাগৈতিহাসিক কাল থেকেই নৌকাগুলি ব্যবহৃত হয়েছিল। প্রাচীনতম নৌকাগুলি খননকৃত, এবং প্রাচীনতম নৌকাগুলি প্রায় ৭,০০০-১০,০০০ বছর পূর্বে প্রত্নতাত্ত্বিক খননের তারিখে পাওয়া গেছে বলে মনে করা হয়। বিশ্বের প্রাচীনতম পুনরুদ্ধারকৃত নৌকা, নেদারল্যান্ডসে পাওয়া পেস ক্যানো, খ্রিস্টপূর্ব ৮,২০০ থেকে ৭,৬০০ খ্রিস্টাব্দের মাঝখানে নির্মিত একটি পিনাস সিলেভেস্ট্রিসের ফাঁকা গাছের কাণ্ড থেকে তৈরি একটি খনক। নেদারল্যান্ডের অ্যাসেনের ড্রেন্টস যাদুঘরে এই ক্যানো প্রদর্শিত হয়।
গঠনশৈলী ও পরিবহনের উপর নির্ভর করে বাংলায় বিভিন্ন ধরনের নৌকার প্রচলন রয়েছে।
১৯৯০-এর দশক থেকে বাংলাদেশে নৌকায় মোটর লাগানো শুরু হয়। এর ফলে নৌকা একটি যান্ত্রিক নৌযানে পরিণত হয়। এ যান্ত্রিক নৌকাগুলো ‌‌‌শ্যালো নৌকা নামে পরিচিতি লাভ করে; কেননা পানি সেচের জন্য ব্যবহৃত শ্যালো পাম্পের মোটর সংযুক্ত করে স্থানীয় প্রযুক্তি দিয়ে এসব নৌকা চালানোর ব্যবস্থা করা হয়।
নৌকা – বাংলাপিডিয়া
বারট্রান্ড রাসেল

বার্ট্রান্ড আর্থার উইলিয়াম রাসেল, ৩য় আর্ল রাসেল, ও এম, এফ আর এস (১৮ মে ১৮৭২ – ২ ফেব্রুয়ারি ১৯৭০) ছিলেন একজন ব্রিটিশ দার্শনিক, যুক্তিবিদ, গণিতবিদ, ইতিহাসবেত্তা, সমাজকর্মী, অহিংসাবাদী, এবং সমাজ সমালোচক. যদিও তিনি ইংল্যান্ডেই জীবনের অধিকাংশ সময় কাটিয়েছেন, তার জন্ম হয়েছিল ওয়েলস এ, এবং সেখানেই তিনি ৯৭ বছর বয়সে মৃত্যুবরণ করেন।
রাসেল ১৯০০ সালের শুরুতে ব্রিটিশদের "আদর্শবাদের বিরুদ্ধে বিদ্রোহে" নেতৃত্ব প্রদান করেন। তাকে বিশ্লেষণী দর্শনের অন্যতম প্রতিষ্ঠাতা বিবেচনা করা হয়, এর অন্যান্য প্রতিষ্ঠাতারা ছিলেন তার শিষ্য ভিটগেনস্টেইন এবং পূর্বসূরি ফ্রেগে এবং তাকে ২০ শতাব্দীর শ্রেষ্ঠতম যুক্তিবিদদের অন্তর্ভুক্ত করা হয়। রাসেল এবং হোয়াইটহেড একত্রে "প্রিন্কিপিয়া ম্যাথমেটিকা" নামে একটি গ্রন্থ রচনা করেন, যাতে তারা গণিতকে যুক্তির ভিত্তির ওপর প্রতিষ্ঠা করার চেষ্টা করেন। তার দার্শনিক নিবন্ধ "অন ডিনোটিং" "দর্শনশাস্ত্রে মডেল" হিসেবে বিবেচিত হয়। দুটো গ্রন্থই যুক্তি, গণিত, সেট তত্ত্ব, ভাষাতত্ত্ব এবং দর্শনকে গভীরভাবে প্রভাবিত করেছে।
তিনি ছিলেন একজন প্রখ্যাত যুদ্ধবিরোধী ব্যক্তিত্ব এবং জাতিসমূহের মধ্যে মুক্ত বাণিজ্যে বিশ্বাস করতেন। তিনি ছিলেন সাম্রাজ্যবাদ বিরোধী। রাসেল তার অহিংস মতবাদ প্রচারের জন্যে প্রথম বিশ্বযুদ্ধের সময় জেলবন্দী হন, তিনি হিটলারের বিরুদ্ধে প্রচারণা চালান, সোভিয়েত টোটালিটারিয়ানিজম এবং ভিয়েতনাম যুদ্ধে আমেরিকার অংশগ্রহণের সমালোচনা করেন এবং পরমাণু নিরস্ত্রীকরণের পক্ষে ছিলেন সর্বদা সোচ্চার।
রাসেল ১৯৫০ সালে সাহিত্যে নোবেল পুরস্কার অর্জন করেন, যা ছিল "তার বহুবিধ গুরুত্বপূর্ণ রচনার স্বীকৃতিস্বরূপ যেখানে তিনি মানবতার আদর্শ ও চিন্তার মুক্তিকে ওপরে তুলে ধরেছেন।"
বারট্রান্ড রাসেলের বই সমূহ বিভিন্ন ভাষার অনুবাদ করা হয়। মোতাহের হোসেন চৌধুরী তার " Conquest of Happiness" বইটি বাংলায় অনুবাদ করেন ৷
১৮৭২ সালে মনমাউথশায়ার, ওয়েল্‌স, যুক্তরাজ্য।
প্রথম বিশ্বযুদ্ধের সময় যুদ্ধবিরোধীর ভূমিকা নেন, ফলস্বরূপ তাকে ছ'মাস কারাদণ্ড ভোগ করতে হয়। সেই সঙ্গে কেমব্রিজের ট্রিনিটি কলেজের অধ্যাপক পদ থেকে বরখাস্ত হন। ১৯৫০ সালে পারমাণবিক নিরস্ত্রীকরণের পক্ষে আন্দোলন সংগঠিত করার ব্যাপারে গুরুত্বপূর্ণ ভূমিকা রাখেন। এই কারণে ১৯৬১ সালে তাকে আবার কারাদণ্ডে দণ্ডিত করা হয়।
১৯৫০ সালে তিনি সাহিত্যে নোবেল পুরস্কার পান।
১৯৭০ সালে বারট্রান্ড রাসেল মৃত্যুবরণ করেন।
ডেন্টন, টেক্সাস

ডেন্টন (Denton) মার্কিন যুক্তরাষ্ট্রের টেক্সাস অঙ্গরাজ্যের একটি নগর। ড্যালাস থেকে প্রায় ৪০ মাইল উত্তরে অবস্থিত। ডেন্টনে দুইটি বিশ্ববিদ্যালয় রয়েছে - ইঊনিভার্সিটি অফ নর্থ টেক্সাস এবং টেক্সাস উইমেন্স ইঊনিভার্সিটি। শহরটি রক্‌ সঙ্গীত ও ইন্ডি (indie) সঙ্গীতের জন্যেও বিখ্যাত।
ডেন্টন কাউন্টি প্রতিষ্ঠার পরপরই ডেন্টন নগরের গোড়াপত্তন হয়। ১৮০০-এর দশকের মাঝামাঝিতে কেন্টাকির উইলিয়াম এস পিটার্স টেক্সাস কংগ্রেস থেকে ভূমি অধিকার লাভ করে পিটার্স কলোনি নাম দিয়ে এই স্থানে বসতি স্থাপন করেন। ১৮৪৩ সালে কাউন্টির দক্ষিণাংশে প্রথম বসতি শুরুর পর ১৮৪৬ সালে টেক্সাস আইন প্রণয়ন সংস্থা ডেন্টন কাউন্টি গঠনের জন্য ভোট দেয়। কাউন্টি ও শহর দুই'ই ১৮৪১ সালে খুন হওয়া ধর্ম প্রচারক ও আইনজীবী জন বি. ডেন্টনের নামানুসারে রাখা হয়।
গাণিতিক ধ্রুবক

গাণিতিক ধ্রুবক হল এমন এক রাশি যা কোনো নির্দিষ্ট আলোচনার প্রাসঙ্গে অপ্রকরণশীল অথবা একটি চলক যার মান শুধু একটিই আছে এমন ধরে নেওয়া যায়। 
গাণিতিক ধ্রুবকসমূহের সরাসরি অবদান রয়েছে গণিতের অধিকাংশ শাখায় (যেমন বীজগণিত, গাণিতিক বিশ্লেষণ অতঃপর ক্যালকুলাস, জ্যামিতি, টপোগণিত ইত্যাদি)। তদুপরি, গাণিতিক ধ্রুবকসমূহ বিজ্ঞানের বিভিন্ন শাখা (যেমন পদার্থবিজ্ঞান, রসায়ন, জীববিজ্ঞান ইত্যাদি)-সহ প্রকৌশলের বিভিন্ন ক্ষেত্র যেখানে গণিত প্রাসঙ্গিক সেসব ক্ষেত্রে বহুল ব্যবহৃত হয়।
গণিতে পাই (π), অয়লারের ধ্রুবক (e), সোনালী অনুপাত এবং বিজ্ঞান ও প্রকৌশলবিদ্যায় আলোর দ্রুতি (c), বোলট্জম্যান ধ্রুবক (k), সূক্ষ্ম-গঠন ধ্রুবক, অ্যাভোগাড্রো ধ্রুবক, প্ল্যাঙ্কের ধ্রুবক ইত্যাদি গাণিতিক ধ্রুবকের উদাহরণ।
পাই হল যেকোনো বৃত্তের পরিধি ও ব্যাসের দৈর্ঘ্যের অনুপাত যা গ্রিক অক্ষর দ্বারা চিহ্নিত করা হয়। একটি অমূলদ সংখ্যা যার মান ১০ দশমিকে formula_1।
দিনাজপুর

দিনাজপুর বাংলাদেশের উত্তরাঞ্চলের রংপুর বিভাগে অবস্থিত একটি শহর। প্রশাসনিকভাবে শহরটি দিনাজপুর জেলা এবং দিনাজপুর সদর উপজেলার সদর। এটি দিনাজপুর জেলার প্রধান শহর এবং রংপুর বিভাগের দ্বিতীয় বড় শহর। শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে হযরত শাহজালাল আন্তর্জাতিক বিমানবন্দর এবং সৈয়দপুর বিমানবন্দর। বিভাগীয় শহর রংপুর থেকে দিনাজপুর শহরের দূরত্ব ৭৪.২ কি.মি.। জনসংখ্যার ভিত্তিতে দিনাজপুর বাংলাদেশের ২৫তম বৃহত্তম শহর। উপজেলার সংখ্যানুসারে দিনাজপুর জেলা বাংলাদেশের একটি “এ” শ্রেণীভুক্ত জেলা।
বাংলাদেশের আদমশুমারি ও গৃহগণনা-২০১১ অনুযায়ী দিনাজপুর শহরের মোট জনসংখ্যা ১৯১,৩২৯ জন যার মধ্যে ৯৮,৪৭০ জন পুরুষ এবং ৯২,৪৫৯ জন নারী। এ শহরের পুরুষ এবং নারী অনুপাত ১০৬৷ শহরে মোট হোল্ডিং রয়েছে ৪২,০৩৪টি।
শহরটির অবস্থানের অক্ষাংশ ও দ্রাঘিমাংশ হলো । সমুদ্র সমতল থেকে শহরটির গড় উচ্চতা ৪২ মিটার।
১৮৬৯ সালে দিনাজপুর শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে দিনাজপুর পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ১২টি ওয়ার্ড এবং ৮০টি মহল্লায় বিভক্ত। ২২ বর্গ কি.মি. আয়তনের দিনাজপুর শহর এলাকাটি দিনাজপুর পৌরসভা দ্বারা পরিচালিত হয়।
দিনাজপুর শহরের স্বাক্ষরতার হার হলো শতকরা ৭৬.৯৬ ভাগ।
পাই দিবস

পাই দিবস ও আপাত পাই দিবস গাণিতিক ধ্রুবক পাই (π) এর সম্মানে উদ্‌যাপনের দিন। পাই-এর মান প্রায় ৩.১৪ বলে প্রতি বছর মার্চ ১৪ (৩/১৪) পাই দিবস হিসাবে পালিত হয়। তবে আপাত পাই দিবস নানা দিনে পালিত হয়ে থাকে।
পাই দিবস কখনও কখনও ১৪ মার্চ দুপুর ১টা ৫৯ মিনিটে উদ্‌যাপন করা হয়। ঐ দিন দুপুর ১টা ৫৯ মিনিটকে পাই মিনিট নামে আখ্যায়িত করা হয়। দুপুর ১টা ৫৯ মিনিট ২৬ সেকেন্ডকে পাই সেকেন্ড বলা হয়। পাই সেকেন্ডে পাই দিবস পালনের মধ্য দিয়ে পাইয়ের মানের (৩.১৪১৫৯২৬) কাছাকাছি সময়ে দিবসটি উদ্‌যাপন করা সম্ভব হয়।
পাই দিবস আপেক্ষিকতার তত্ত্ব প্রদানের জন্য সুখ্যাত বিজ্ঞানী আইনস্টাইনেরও জন্মদিন। এই দিনে মৃত্যুবরণ করেন আরেক বিশ্বখ্যাত পদার্থবিদ স্টিভেন হকিং।
আপাত পাই দিবস বিভিন্ন দিবসে উদযাপিত হয়ে থাকে। ২২ জুলাই (২২/৭) তারিখটি এদের মধ্যে সবচেয়ে পরিচিত। এছাড়াও ১০ নভেম্বর, যা কিনা বছরের ৩১৪ তম দিন (অভিবর্ষ বা লিপ ইয়ারের ক্ষেত্রে ৯ নভেম্বর) আপাত পাই দিবস হিসেবে উদযাপিত হয়। কোথাও কোথাও ২১ ডিসেম্বর (বছরের ৩৫৫-তম দিন) এবং লিপ ইয়ারের ক্ষেত্রে ২০ ডিসেম্বর দুপুর ১:১৩ মিনিটে চৈনিক পাই ভগ্নাংশের (৩৫৫/১১৩) সাথে মিল রেখে আপাত পাই দিবস উদ্‌যাপন করা হয়।
1.১৯৮৮ সালে প্রথমবারের মতো পাই দিবস পালিত হয় সানফ্রানসিসকো-এর একটি বিজ্ঞান জাদুঘরে। জাদুঘরের বৃত্তাকার স্থানে এর কর্মচারী ও দর্শনার্থীরা মিলে কেক (পাই) খেয়ে দিনটি উদ্‌যাপন করেন। ঐ জাদুঘরের কর্মকর্তা ল্যারি শ এই দিবস উদ্‌যাপনের উদ্যোক্তা বলে তাকে “পাই‌‌-এর রাজপুত্র” বলা হয়। জাদুঘর কর্তৃপক্ষ এরই মধ্যে দ্বিতীয় জীবনে প্রথম পাই দিবস উদ্‌যাপনকে যোগ করেছে। 
ম্যাসাচুসেট্‌স ইনস্টিটিউট অফ টেকনোলজি অনেক সময় তাদের নতুন শিক্ষার্থীদের গ্রহণপত্র পাই দিবসে ডাকে দিয়ে থাকে। 
২০০৬ সাল থেকে বাংলাদেশে পাই দিবস উদযাপিত হচ্ছে। বাংলাদেশ গণিত অলিম্পিয়াড কমিটির উদ্যোগে দেশে এই দিবস উদ্‌যাপন শুরু হয়। দেশের বেশ কিছু গণিত ক্লাব ও শিক্ষা প্রতিষ্ঠানে নানা আয়োজনের মধ্যে দিবসটি পালিত হয়। আয়োজনের মধ্যে রয়েছে পাই শোভাযাত্রা, পাই-এর মান বলা, পাই নিয়ে আলোচনা ইত্যাদি। ২০১৫ সালে পাই দিবস উপলক্ষে শাহজালাল বিজ্ঞান ও প্রযুক্তি বিশ্ববিদ্যালয়ে (শাবিপ্রবি) প্রধান ফটক থেকে প্রবেশপথের এক কিলোমিটারজুড়ে পাইয়ের ২০১৫ টি মান আঁকা শুরু করেন বিজ্ঞানের জন্য ভালোবাসা নামে সংগঠনটির সদস্যরা। এছাড়া রয়েছে পাই দিবসের শুভেচ্ছা বিনিময়। ক্রমেই এটি আরো জনপ্রিয় হয়ে উঠছে।
বর্গমূল দিবস

বর্গমূল দিবস হলো বছরের এমন দিন যে দিন ও মাস উভয়ই বছরের শেষ দুই সংখ্যার বর্গমূল। আমেরিকার ক্যালিফোর্নিয়ার একজন স্কুল শিক্ষক, রন গর্ডন প্রথম এই দিন পালনের প্রস্তাব করেন। সর্বশেষ বর্গমূল দিবস ছিল ২০১৬ সালের এপ্রিল ৪ (৪/৪/১৬)। পরবর্তী বর্গমূল দিবস পালিত হবে ২০২৫ সালের মে ৫ (৫/৫/২৫)।
প্রতি শতাব্দিতে নিচের ৯টি দিনে বর্গমূল দিবস পালন করা হয়ঃ
প্রতি ২টি বর্গমূল দিবসের পার্থক্য যথাক্রমে ৩,৫,৭ ইত্যাদি,অর্থাৎ বিজোড় সংখ্যার ধারা।
বাংলাদেশ ইনফ্যান্ট্রি রেজিমেন্ট

বাংলাদেশ ইনফ্যান্ট্রি রেজিমেন্ট (বাংলাদেশ পদাতিক রেজিমেন্ট) বাংলাদেশ সেনাবাহিনীর একটি পদাতিক রেজিমেন্ট। এটি ২০০১ সালে গঠিত হয়। ইষ্ট বেঙ্গল রেজিমেন্টের পরে এটি বাংলাদেশের দ্বিতীয় পদাতিক রেজিমেন্ট। প্রাথমিক ভাবে ইস্ট বেঙ্গল রেজিমেন্টের কয়েকটি ব্যাটেলিয়নকে বাংলাদেশ ইনফ্যান্ট্রি রেজিমেন্ট ব্যাটেলিয়ন নাম দিয়ে এই রেজিমেন্টটি গঠন করা হয়েছিল। তারপর এই রেজিমেন্ট তার নিজস্ব নিয়োগপ্রাপ্ত রিক্রুটদের প্রশিক্ষণ দেওয়া শুরু করে। এই রেজিমেন্টটি একবিংশ শতাব্দীতে বাংলাদেশ সেনাবাহিনী দ্বারা গঠিত প্রথম নতুন ইউনিট ছিল এবং ফলস্বরূপ এটি "সহস্রাব্দের রেজিমেন্ট" নামেও পরিচিত।
২০১১ সালে এ রেজিমেন্টকে মর্যাদাপূর্ণ জাতীয় পতাকা প্রদান করা হয়। বর্তমানে এই রেজিমেন্টে দুটি প্যারা কমান্ডো ব্যাটালিয়নসহ ৪৩টি ইউনিট রয়েছে।
এর প্রাথমিক ভূমিকা হল ঐতিহ্যবাহী পদাতিক লড়াইয়ের দৃশ্যের মাধ্যমে শত্রুর সন্ধান, তার সাথে ঘনিষ্ঠ হওয়া এবং ধ্বংস করা। বেসামরিক সরকারকে সাহায্যের জন্য ডাকা হলে রেজিমেন্টটি সহায়তা প্রদান করে। রেজিমেন্টটি বিদেশে বাংলাদেশের শান্তিরক্ষা কার্যক্রমে নিয়মিত অবদান রাখে। রেজিমেন্টটির আটটি ব্যাটেলিয়নকে জাতিসংঘের শান্তিরক্ষা কার্যক্রমে মোতায়েন করা হয়েছে:
৭ ফেব্রুয়ারি

১৩৫৭ - ইরানের জনগণ ও সেনাবাহিনীর মধ্যে সংহতি সৃষ্টি হয়।
১৭৯২ - অস্ট্রিয়া ও প্রুশিয়া ফ্রান্সের বিরুদ্ধে আঁতাত করে।
১৮৫৬ - অযোধ্যার নবাব ওয়াজিদ আলী ইস্ট ইন্ডিয়া কোম্পানির কাছে আত্মসমর্পণ করেন।
১৮৬৫ - ইংরেজি ‘পলমল গ্যাজেট’ প্রথম প্রকাশিত হয়।
১৯৭৪ - মধ্য আমেরিকায় অবস্থিত ছোট্ট দেশ গ্রানাডা স্বাধীনতা লাভ করে।
১৯৯১ - পরিত্যক্ত সোভিয়েত মহাকাশকেন্দ্র স্যালিউট-৭ ভূবায়ুম-লে প্রবেশ করার পর আগুন বৃষ্টির মতো আর্জেন্টিনার আন্দিজ পর্বত এলাকায় ভেঙে পড়ে।
১৯৯২ - অভিন্ন ইউরোপ গঠনের জন্য চুক্তি সাক্ষরিত হয়।
১৯ ফেব্রুয়ারি

ভাসিল লেভস্কির স্মৃতিচারণ (বুলগেরিয়া)
পতাকা দিবস (তুর্কমেনিস্তান)
শিবাজী জয়ন্তী (মহারাষ্ট্র, ভারত)
২৩ ফেব্রুয়ারি

রেড আর্মি ডে বা সাবেক সোভিয়েত ইউনিয়নে সোভিয়েত সেনাবাহিনী ও নৌবাহিনীর দিন, বিভিন্ন সাবেক সোভিয়েত প্রজাতন্ত্রেও অনুষ্ঠিত হয়:
রয়টার্স

রয়টার্স() লন্ডন ভিত্তিক আন্তর্জাতিক সংবাদ সংস্থা। এটি ১৮৫১ সালে প্রতিষ্ঠিত হয়। বর্তমানে এর সদর দপ্তর মার্কিন যুক্তরাষ্ট্রের নিউ ইর্য়ক শহরে অবস্থিত। এটি থমসন রয়টার্সের একটি বিভাগীয় প্রতিষ্ঠান। সারা বিশ্বে ২০০টি স্থানে এর দপ্তর রয়েছে। ২০০৮ সাল পর্যন্ত রয়টার্স সংবাদ সংস্থা স্বাধীন কোম্পানি রয়টারস গ্রুপ পিএলসির অংশ হিসেবে প্রতিষ্ঠিত হয় এবং পুঁজি বাজারের তথ্য প্রদান করে। ২০০৮ সালে থমসন করপোরেশন রয়টার্স গ্রুপকে কিনে নেওয়ার পর রয়টার্স সংবাদ সংস্থা থমসন রয়টার্সের অংশ হয় এবং মিডিয়া বিভাগ সৃষ্টি করে। 
১৬টি ভাষায় লেখার জন্য বিশ্বব্যাপী প্রায় ২০০টি স্থানে প্রায় ২,৫০০ সাংবাদিক এবং ৬০০ ফটো সাংবাদিক নিয়ে রয়টার্স বিশ্বের বৃহত্তম এবং সবচেয়ে বিশ্বস্ত সংবাদ সংস্থাগুলির মধ্যে একটি।
রয়টার্স ইংরেজি, ফরাসি, জার্মান, ইতালীয়, স্পেনীয়, পর্তুগিজ, রুশ, উর্দু, আরবি, জাপানি, কোরীয় ও চীনা ভাষায় সংবাদ পরিবেশন করে।
রয়টার্সের ওয়েবসাইট
ঢেঁকি

ঢেঁকি ধান ভানা বা শস্য কোটার জন্য ব্যবহৃত যন্ত্রবিশেষ। প্রাচীন কাল থেকে ভারত উপমহাদেশে ঢেঁকি ব্যবহার হয়ে আসছে । ঢেঁকি দ্বারা চালের ছাতু, মাস কালাই এর ডাল ইত্যাদিও তৈরি করা হয়। 
এক খণ্ড পাথরের চটান বা কাঠ খণ্ডে গর্ত খুঁড়ে মুষলের সাহায্যে শস্য কোটা হয়। মুষলটির মাথায় লোহার পাত জড়ানো থাকে। মুষলটি ৪/৫ হাত লম্বা একটি ভারী কাঠের আগায় জোড়া লাগিয়ে গর্ত বরাবর মাপে দুটি শক্ত খুঁটির উপর পুঁতে রাখা হয়। 
শস্য কোটার জন্য ঢেঁকির গর্তে শস্য ঢেলে দিয়ে এক জন বা দু'জন ঢেঁকির গোড়ায় ক্রমাগত চাপ দেয়। অন্যদিকে মুষলের আঘাতের ফাঁকে ফাঁকে আরেক জন গর্তের কাছে বসে শস্যগুলো নাড়াতে থাকে।
গ্নু ফ্রি ডকুমেন্টেশান লাইসেন্স

গ্নু ফ্রি ডকুমেন্টেশান লাইসেন্স (গ্নু এফডিএল বা জিএফডিএল) ফ্রি সফটওয়্যার ফাউন্ডেশন প্রণীত এক প্রকারের কপিরাইট লাইসেন্স।
ওজন (ভার)

কোনো বস্তুর ওপর অভিকর্ষীয় ক্ষেত্র দ্বারা প্রযুক্ত বলের মানকে ওজন বা ভার বলে।
কোনো বস্তুর ভর m এবং পৃথিবীর কোন স্থানে অভিকর্ষজ ত্বরণ g হলে ঐ স্থানে বস্তুর ওজন হবে, W= mg.
ওজন ভরের আনুপাতিক হলেও ভর এবং ওজন ভিন্ন। ওজনকে সাধারণত W দ্বারা প্রকাশ করা হয়। ওজনের একক হল বলের একক অর্থাৎ নিউটন (N)। বস্তুর ওজন স্প্রিং নিক্তির সাহায্যে পরিমাপ করা হয়ে থাকে।
বস্তুর ওজন অভিকর্ষজ ত্বরণ g এর ওপর নির্ভরশীল কেননা বস্তুর ভর m তার মৌলিক ধর্ম। তাহলে কোন কারণে অভিকর্ষজ ত্বরণ পরিবর্তিত হলে বস্তুর ওজনেও পরিবর্তন আসবে। সুতরাং স্থান ভেদে বস্তুর ওজনের পরিবর্তন হয়। উদাহরণ স্বরুপ নিম্নে ওজনের বিভিন্নতা দেখানো হল:
পৃথিবীর আহ্নিক গতির জন্য: পৃথিবীর আহ্নিক গতির জন্য অভিকর্ষজ ত্বরণ ক্রমশ বিষুবীয় অঞ্চল থেকে মেরু অঞ্চলের দিকে বৃদ্ধি পায়। ফলশ্রুতিতে বস্তুর ওজনও বৃদ্ধি পায়।
পৃথিবীর আকৃতিগত পার্থক্যের জন্য: আমরা জানি পৃথিবী সুষম গোলক নয় তাই পৃথিবীর কেন্দ্র থেকে ভূপৃষ্ঠের সকল স্থানের দূরত্ব সমান নয়। যেহেতু g এর মান পৃথিবীর কেন্দ্র থেকে দূরত্বের ওপর নির্ভরশীল তাই পৃথিবীর বিভিন্ন স্থানে g এর মানের পরিবর্তন হয়। 
বিষুবীয় অঞ্চল বরাবর পৃথিবীর ব্যসার্ধ সর্বাধিক বলে g এর মান সবচেয়ে কম। এ অঞ্চল থেকে যতই মেরু অঞ্চলের দিকে যাওয়া হবে পৃথিবীর ব্যাসার্ধ তত কমতে থাকে তথা g এর মান বাড়ে। এর ফলে বস্তুর ওজনও বাড়তে থাকে। আবার মেরু অঞ্চলে ব্যাসার্ধ সবচেয়ে কম হওয়ায় g এর মান এ অঞ্চলে সর্বাধিক ফলে এখানে বস্তুর ওজনও সবচেয়ে বেশি হয়।
বিভিন্ন পরীক্ষণ থেকে দেখা গেছে ভূপৃষ্ঠ থেকে যত নিচে যাওয়া যায় অভিকর্ষজ ত্বরণের মানও ততই কমতে থাকে। এতে করে পৃথিবীর যত অভ্যন্তরে যাওয়া যায় বস্তুর ওজনও তত কমতে থাকে। পৃথিবীর কেন্দ্রে অভিকর্ষজ ত্বরণের মান শূন্য সুতরাং পৃথিবীর কেন্দ্রে বস্তুর ওজনও শূন্য হবে।
ভূপৃষ্ঠ থেকে যত উপরে ওঠা যায় আভিকর্ষজ ত্বরণের মানও তত কমতে থাকে ফলে বস্তুর ওজনও তত কমতে থাকে। এ কারণে পাহাড় বা পর্বতের শীর্ষে বস্তুর ওজন কম হয়।
ই-মেইল

ই-মেইল তথা ইলেক্ট্রনিক মেইল হল ডিজিটাল বার্তা যা কম্পিউটার নেটওয়ার্কের মাধ্যমে প্রেরণ করা হয়। ১৯৭২(RFC 561) খ্রিষ্টাব্দে তদানিন্তন আরপানেটে সর্বপ্রথম ইলেক্ট্রনিক মেইল প্রেরণ করা হয়। ই-মেইল পেতে প্রথম দিকের ই-মেইল ব্যবস্থায় প্রেরক এবং প্রাপক দুজনকেই অনলাইনে থাকতে হত। এখনকার ই-মেইলগুলোতে এই সমস্যা নেই। ই-মেইল সার্ভারগুলো মেইল গ্রহণ করে এবং সংরক্ষণ করে পরে পাঠায়। ব্যবহারকারী বা প্রাপককে অথবা কম্পিউটারকে অনলাইনে থাকার প্রয়োজন হয় না শুধু মাত্র কোন ই-মেইল সার্ভারে থাকলেই সচল ই-মেইল ঠিকানা থাকলেই হয়।
একটি ই-মেইল বার্তা তিনটি অংশ নিয়ে গঠিত- বার্তার খাম বা মোড়ক, বার্তার হেডার বা মূল (যেটাতে বার্তা কোথায় এবং কার কাছ থেকে তথ্য থাকে) এবং বার্তা। হেডার মেইল নিয়ন্ত্রণের তথ্য বহন করে, যেটাতে (কম করে হলেও) প্রেরকের ই-মেইল ঠিকানা, এক বা একাধিক প্রাপকের ঠিকানা থাকে। কিন্তু সাধারণত আরো বিস্তারিত তথ্যও থাকে যেমন হেডার বিষয়বস্তুর জন্য একটি ফিল্ড এবং বার্তা প্রেরণের তথ্য, গ্রহণের তথ্য প্রভৃতি।
উৎপত্তিগতভাবে বার্তায় লেখা (৭ বিটের আসকি এবং অন্যান্যগুলো) হল যোগাযোগের মাধ্যম কিন্তু ই-মেইল এখন মাল্টিমিডিয়াও পাঠাতে পারে এবং এটাচমেন্ট(সংযুক্তি) সংযুক্ত করতে পারে। এটি আরএফসি ২০৪৫ থেকে ২০৪৯এ পাঠানোর একটি প্রক্রিয়া। এই আরএফসি কে এমআইএমই বলে যার অর্থ হল মাল্টিপারপাস ইন্টারনেট মেইল ইক্সটেনশন।
অর্পানেটে নেটওয়ার্ক ভিত্তিক ই-মেইলগুলো প্রথমে বিনিময় হত এফটিপি (ফাইল ট্রান্সফার প্রোটোকল) দিয়ে, কিন্তু এখন এসএমটিপি (সিম্পল মেইল ট্রান্সফার প্রোটোকল) দিয়ে বিনিময় করা হয় যা প্রথম প্রকাশিত হয় ১৯৮২ সালে(RFC 821)। বার্তা পাঠানোর প্রক্রিয়ায় এসএমটিপি তার খাম বা এনভেলপ এ ভিন্ন (বার্তা এবং হেডার থেকে)ডেলিভারি তথ্য জমা করে রাখে।
বিভিন্ন রকম ইংরেজি বানান রয়েছে বাছাই করার যেগুলো একে অন্যের সাথে মিলে না।
বিশ শতকের ষাট-সত্তরের দশকে ইন্টারনেট প্রোটোকল(INTERNET PROTOCOL)এর মাধ্যমে আরপানেট (ARPANET) এর জন্ম হয় ১৯৭১ সালে তখন আমেরিকার প্রোগ্রামার রোমান্ড স্যামুয়েল টমলিসন ই-মেইল এর সূচনা করেন
ইমেইল ঠিকানা দুইটি অংশে বিভক্ত। প্রথম অংশটি হল ব্যবহারকারী নাম। এর ঠিক পরপরই থাকে @ চিহ্নটি। তার পরে থাকে সংশ্লিষ্ট ব্যবহারকারীর প্রতিষ্ঠানের নাম। যেমন: abc@cde.com এই ঠিকানাটিতে abc হল ব্যবহারকারী নাম, cde.com হল ব্যবহারকারীর মেইল সার্ভিস প্রদানকারী প্রতিষ্ঠানের নাম।
ইমেইল প্রেরণের ক্ষেত্রে দুইটি মূল সফটওয়ার কাজ করে। এগুলো হলো:
 মোজিলা থান্ডারবার্ড। ইন্টারনেট ভিত্তিক মেইল ব্যবস্থায় ওয়েবভিত্তিক ইন্টারফেসটিই মেইল ইউজার এজেন্ট হিসাবে কাজ করে থাকে।
মেইল ট্রান্সফার এজেন্ট হল ইমেইল স্থানান্তরের কাজে ব্যবহৃত সার্ভার সফটওয়ার। উদাহরণ হল সেন্ডমেইল, কিউমেইল, প্রভৃতি।
অনেক প্রতিষ্ঠানই বর্তমানে ওয়েবভিত্তিক ই-মেইল সেবা প্রদান করে থাকে। যেমন, মাইক্রোসফটের হটমেইল, ইয়াহু!র ইয়াহু! মেইল, গুগলের জিমেইল প্রভৃতি।
এর অন্যতম দিক হল দ্রুততম সময়ে ও কমখরচে তথ্য আদানপ্রদান করা যায় ৷
আজকাল প্রতারকচক্র ইমেইলের মাধ্যমে প্রতারনা করছে এবং অনেক অবৈধ তথ্য অাদানপ্রদান করে ৷ অনেক সময় অবৈধ বস্তু কেনাবেচাতে চোরাকারবারিরা ইমেইলের ব্যবহার করে ৷